text:
Contribucion financiero
Con mi por aplica pa un contribucion financiero?
Solicita pa un contribucion financiero por solamente despues cu bo a registra un trabou. Den bo cuenta di ARUBA DOET bo ta haya bou di bo trabou un boton cu ta bisa: "Contribucion financiero”.
- Atencion! E boton aki ta funciona solamente si bo ta buscando minimo 5 boluntario nobo y si na datonan di bo organisacion bo a yena e number di cuenta di banco di bo organisacion.
- Tene na cuenta! Bo por aplica pa un contribucion financiero te cu dia 21 di januari 2021 y pa e Early Doeti's e ta 9 di januari. Presupuesto ta limita, asina ta no warda te ultimo momento!
Condicionnan pa aplica pa un contribucion financiero:
- Bo organisacion ta un fundacion, asociacion of scol oficial cu un propio cuenta di banco;
- Bo trabou of actividad ta registra riba e website: www.arubadoet.com
- E trabou of actividad ta cuadra cu e caracter di ARUBA DOET: riba 11 y/of 12 di maart 2022 bo organisacion ta buscando boluntario pa completa algo concreto pa bo organisacion;
- Bo ta buscando minimo 5 boluntario nobo pa bo trabou of actividad;
- Pa cada adres/locacion un contribucion financiero por wordo otorga.
Atencion: Nos kier otorga un contribucion financiero na mas organisacion posibel, pero nos presupuesto ta limita. Si bo trabou of actividad no ta cumpli cu e puntonan menciona ariba, bo no por haya un contribucion financiero. Naturalmente bo organisacion por participa cu ARUBA DOET pa ricibi ayudo boluntario y e materialnan promocional. Pesey mes, registra bo trabou liher. Asina boluntarionan por haya bo facilmente.
Kico nos ta cubri:
- Materialnan (bruto) pa trabou manera verf, kwashi, palo, waya y staca pa cura, articulo di limpiesa, mata, materialnan chikito di metal (schroef, haak, scarnir) etc.
- Huur di herment of aparato grandi manera trapi, pressurewasher, mashin di corta yerba, chapi, shobel etc.
- Cuminda y bebida pa boluntarionan: maximo AWG 250.
Exclusivamente pa organisacion/institucion pa persona cu limitacion fisico of mental:
- Gastonan di excurcion cu e grupo meta di bo organisacion, manera huur di bus, pago pa entrada etc.
- Pago pa artistanan manera payaso y cantante of pelukero y estecista pa malcria un grupo pa un of parti di dia: maximo AWG 600.
- Den caso cu bo actividad ta un desayuno, lunch, high tea of algo similar pa bo clientenan, bo por haci uzo completo di e contribucion financiero pa cuminda y bebida.
Kico sigur nos no ta cubri:
- Trabou of organisacion cu no ta cumpli cu e criteria general;
- Compra di herment of materialnan di uzo manera boormashin, trapi etc.;
- Gasto pa pone boluntarionan nobo y actual den spotlight;
- Material pa dorna locacion di actividad of trabou (blaas, slingers) y gasto di imprenta of materialnan promocional;
- Premio pa bingo of otro tipo di actividad of wega.
Procedura financiero:
Yena e formula pa aplica pa un contribucion financiero. Manera cu Oranje Fonds aproba (completo of parcialmente) bo peticion pa haya un contribucion financiero pa ARUBA DOET bo lo ricibi un notificacion por escrito. E contribucion lo bo ricibi via un transferencia bancario for di CEDE Aruba, no mas laat cu 25 di februari 2022. Asina bo por haci bo compranan na tempo. E team di ARUBA DOET lo organisa un anochi di encuentro pa busca e materialnan promocional.


c: text/html

text:
Graf- i sementerionan
Seri di Herensia Kultural
Pero e lei akí tabata aplikabel solamente den stadsdistrict. Pafó di stadsdistrict sí tabata permití dera hende riba tereno propio. Ta p’esei nos ta topa aki i aya sparsí rònt Kòrsou grafnan, ku awendia generalmente ta tur kubrí na mata ku yerba i na mal estado.
Entre e grafnan akí loke prinsipalmente ta yama atenshon ta e graf na forma di silinder, ku debí na alto kosto di konstrukshon nan tabata usa pa personanan prominente i importante di nos komunidat. Pakiko a usa graf na forma di silinder no ta mashá kla ainda. Den e artíkulo akí nos ke deskribí algun di e grafnan ku ta eksistí pafó di e sementerionan na uso. E echo ku despues di tantu aña ainda tin tantu di e grafnan akí, ta nifiká ku mashá tempu pasá a traha e grafnan akí pa hopi plaka i ku hopi difikultat, ke men ku probablemente nan no tabata graf di hende humilde.
Graf na San Juan
Na kantu di kaminda ku ta bai Lanthùis San Juan hende por mira entre e matanan un konstrukshon na forma rektangular abou: un graf. Riba e graf no por mira nada skibí. Matthias Schotborgh (1832-1913), un di e doñonan di San Juan, ta derá aki. Den e lanthùis tin un portrèt di e Mattias akí: un hòmber un poko severo ku barba. Un miembro di fama, ku ademas ta un di e doñonan di e plantashi, Reginald Schotborgh, sa di algun anékdota di Matthias i e ta konta nos.
Matthias a biba henter su bida na e plantashi San Juan i e tabata atministrador aya. Komo yònkuman el a namorá un di e mucha muhénan katibu na e plantashi. E tabata yam’é Fanny, e otro hendenan na e plantashi tabata yam’é Pechi. Un dia Matthias su tata a yam’é bin kome pero e no a aparesé. Meskos a pasa e siguiente dianan. Ora su tata a yama su atenshon riba e echo akí i el a puntra pakiko e no ta sinta na mesa ku su famia Matthias a bis’é: “Papa, si bo ke bende Fanny, bend’é e ora ei huntu ku mi.” Su tata a kontest’é ku e no tabatin ningun intenshon di bende Fanny, pero e ker a sa ku siguransa sí kiko tabata Matthias su sintimentunan pa Fanny. P’esei el a pone riba un mesa un lista ku nòmber di e katibunan ku e tabata bai bende. El a hasi esaki asina visiblemente ku Matthias no por a keda sin mira e lista. Matthias a stima Fanny, sin embargo di e relashon akí no a nase niun yu. Despues di emansipashon Fanny a haña e fam Bicitini i despues di morto di Matthias el a keda biba na e plantashi.
Graf na San Hieronimo
Djis tras di e tranké di Parke San Kristòf, na e plantashi San Hieronimo, pegá ku e mina di koper bieu tin graf di un hòmber ingles, un monumento chikitu rektangular, trahá di piedra natural i klenku. Na parti pariba tin riba e graf akí skibí:
Sacred To the memory of William Foot of Horrabridge
Devon England Born may 26th 1846
Na e parti nòrt: H.W. Toop
Na e parti sùit Erected by J.G. 1880
Na e parti pabou: Died on this estate July 25th 1879
Aged 33 years
His end was peace.
Na Archivo Nashonal nos ta topa ku akta di fayesimentu di William Foot riba kua tin menshoná ku William Foot tabata obrero minero.
Na e parti akí di Kòrsou alrededor di aña 1875 tabata koba koper i manganeso. E gran hòmber di fòsfat na Klein Curacao i Seru Mesa, John Godden, tambe tabata envolví den eksplotashon di e mina. Probablemente William Foot tabata un di e obreronan minero ku a traha na e parti akí di Kòrsou. Ke men ku J.G. ta indikativo pa John Godden. Ta asina ku John Godden a nase na 1850 na Calstock, Cornwal ku ta keda pegá ku Horrabridge. Na e parti akí di Inglatera durante hopi siglo nan a koba mineral di koper. Segun genealogia di famia Foot, William a nase den e pueblesito Buckland Monachorum ku ta pertenesé na Horrabridge i un fam bieu di e lugá akí ta ‘Toop’. Kiko e relashon eksakto entre Godden, Toop i Foot tabata, lo mester sigui buska mas aleu den archivonan.
Graf na Ascencion, Dokterstuin i Westpunt
Na entrada di plantashi Ascencion tambe tin un graf. Parse ku ta e vitó di e plantashi, Shon Martin ta derá akí. Ta bisá ku su último deseo tabata pa der’é bok’abou di moda ku lo e por a keda mira kon ta sigui ku e plantashi.
Hopi aña largu por a mira su graf na forma di silinder aki, pero na dékada ochenta buldozer a pasa kita e graf. Marina real ku ta manehando e lanthùis a disidí ku nan ta bai traha e graf di nobo. Komo no tabata konosí kon e graf tabata eksaktamente, nan a disidí na traha promé un graf rektangular. Pero despues ku a yama nan atenshon Marina a restourá e graf den su forma original. Na Dokterstuin, riba e tereno di famia Plantijn, tin dos graf di silinder, di kua un ta den bon estado ainda. Skondí den mondi na Westpunt tin un graf na forma di silinder na basta bon estado ainda. Por distinguí algun lèter riba e graf pero no ta kla ken ta derá akí.
Portrèt:
Graf di Matthias Schotborg
Fuentenan
• Pater Brenneker: Sambumbu no 5, Curaçao 1972
• Overlijdensakte no 15 1879, Centraal Historisch Archief
• Informashon oral di R. Schotborgh. Silvio Plantijn.
Teksto: Andre Rancuret, José da Camara. E outornan ta miembro di Grupo Herensha Arkeológiko NAAM. Portrèt: NAAM

robotstxt: allowed

filter: keep


text:
Selebrashon den kuadro di 100 aña di bida di señor Mario Clarissa.
Selebrashon den kuadro di 100 aña di bida di señor Mario Clarissa.
Mario Clarissa a nanse na Kòrsou dia 5 di ougùstùs 1922.
E tin sinku ruman di kua tres a fayesé.
El a kasa, e tin 13 yu di kua tres a fayesé.
E tin 22 ñietu, 26 bisañietu i dos tumañietu.
El a biba na Banda abou, Otrobanda i aktualmente e ta biba den Suffisant.
El a tra na Shell.
Henter famia ta deseé hopi bendishon di DIOS, salú, hopi aña mas di bida i tur kos bon.
Danki SEÑOR, pa Mario su 100 añanan di bida !!!
Djabièrnè 5 di ougùstùs 2022, señor Mario Clarissa ta di fiesta.
Boso ta keda kordialmente invitá pa por tei na Sentro Rekreo Suffisant antes Club di Shell.
Orario di bishita di Ministernan i Prensa: 17.00 pm pa 17.30 pm.
Mario huntu ku su famianan ta apresiá boso presensia.
PROGRAMA


text:
Na promé instansia SVB-Kòrsou a duna di konosé por eskrito ku nan lo NO kumpli ku e veredikto di Korte di Hustisia di dia 1 di mart 2021. Pero despues di diferente buèlta nan a anunsiá dia 16 y 17 di yüni 2021 ku nan lo kumpli tòg. Tur penshonado na Boneiru, SXM, Saba y Statia lo haña nan sèn bèk ku forsa retro-aktivo te 2016/2017. Tantu e parti ku a ser kòrtá (10%) for di yanüari 2017 komo e kerstbonus anual for di 2016.
SVB a primintí por eskrito di lo manda un karta personal na tur esnan ku ta kai den e kategoria deskribí den e veredikto.
Wèl, mihó lat ku nunka. Nos ta apresiá ku SVB-Kòrsou a kambia di idea y a indiká ku nan lo kumpli after all. Nan a anunsiá tambe ku lo dura poko, pero nan lo manda e karta na tur esnan ku ta bin na remarke. Pues keda pendiente.
Sin embargo, nos mester keda alerta. Si kualkier penshonado ta kere ku e ta bin na remarke y no ta haña niun karta, tuma kontakto ku nos y nos lo chèk si en bèrdat bo ta bin na remarke y si ta asina, nos lo tuma kontakto ku SVB.
Bo ta bin na remarke
1) si bo tabata biba na Antia di 5 promé ku 2010,
2) si bo tabata biba na ex-Antia di 5 dia 29 di yüli 2016 y
3) si bo ta biba ketu bai sea na Boneiru, SXM, Saba òf Statia.
Pues, tin lus na final di e tùnel. Pa splika un k’e otro Asosashon VAC lo reuní na Sala Imelda tras di Misa di Coromoto na Antriol dia 25 di yüni pa 19.00’or. Tur penshonado ta bon biní.
REUNION DIA 25 DI YÜNI 2021 NA SALA IMELDA TRAS DI MISA COROMOTO


text:
KRALENDIJK – BoVoBo ku ta e bònt di vòlibòl di nos isla ku sosten i apoyo di 41 pais den kongreso siman pasá.
Mas aleu pa loke ta vòlibòl di nos isla den su totalidat, sra. Gisette Emer di e bònt di vòlibòl di nos isla ku ta BoVoBo, den entrevista den e programa aki e siman aki, a bisa ku vòlibòl den su totalidat pa loke ta e parti positivo, a yega na sierto desishonnan ku enkuentronan por tuma lugá mas lihé i no ta keda dependé di aeroliñanan kon pa yega otro paisnan mas fásil.
Pa loke ta e parti tékniko, laga nos yamé positivo, tabatin un kongreso fin di siman pasá, di kua tur 41 pais miembro por tabata presente dor di e fasilitashon digital.
Ku esaki tur e paisnan por a trese nan opinionnan i por a partisipá intensivamente durante e wikènt di kongreso.
E kongreso tabata unu elektoral kaminda ku e direktiva nobo di Norceca a keda eligí. Boneiru awó ta forma parti di dos di e komishonnan ku a keda eligí durante e kongreso.
Ta trata di komishon di desaroyo i komishon di Beach Volleyball.
Boneiru awó ta forma parti di e komishonnan ei ku representashon total ku sosten di tur e paisnan ku tabata presente na e kongreso, esaki dor di sostené Boneiru kompletamente den esakinan, pa e forma kon Boneiru ku ta un isla asina chikitu i ku e kantidat di habitante ku e tin, por a logra organisá sierto aktividatnan di vòlibòl ku éksito.
Boneiru a haña apoyo total di e paisnan miembro na e kongreso aki.
Pa loke ta e dos posishonnan den e dos komishonnan aki, Boneiru a logra haña puntuashonnan pa esakinan dor di e Beach Volleyball ku Boneiru a organisá na 2019 ku tabata un logro fenomenal, loke a keda rekonosé tambe pa tur e paisnan miembro i tambe Norceca i Cazova, kon Boneiru por a partisipá i organisá un evenementu di e kaliber ei riba nos isla.
Anto pa e motibu ei Boneiru a haña e nominashon tambe di tur e otro paisnan pa keda eligí pa ta den e komishon di Beach Volleyball.
Pa loke ta e nominashon i tambe eligí den e komishon di desaroyo, esaki mirando tur e lokenan ku Boneiru a bin ta hasi, kon nos pais a bin ta kresiendo den esaki teniendo kuenta ku sr. Juan Cartagena a bin Boneiru na diferente okashon pa e partinan di entrenamentu eskolar, tambe e klínikanan ku sr. Juan Cartagena a duna i partisipá, a mira ku Boneiru tabata bayendo kompletamente den un desaroyo total pa ku vòlibòl di nos isla.
Tambe petishonnan di Boneiru pa yudansa pa desaroyo, ta wòrdu kumplí ambos banda.
Por ehèmpel ku si algu pasa na Boneiru, BoVoBo ta traha e rapòrtnan pa nan.
Pa e dosnan ei, nan tabata asina kontentu ku nan a pone ku Boneiru aworakí ta forma parti di e komishonnan aki.
Riba nos pregunta, sra. Gisette Emer a bisa ku tur e paisnan na e kongreso a sostené Boneiru pa logra keda eligí komo miembro di e dos komishonnan ku ta desaroyo i tambe di Beach Volleyball.
Ta trata di dos komishon sumamente importante pa Boneiru, di kua e promé ku ta desaroyo, esaki sigur ta algu ku lo sirbi Boneiru en grande sin mas pa loke ta desaroyo di e deporte di vòlibòl di nos isla.
Tambe si nos mira e otro komishon ku ta di Beach Volleyball, Boneiru mirando kon a organisá un torneo di Beach Volleyball asina eksitoso aña pasá, lo sirbi Boneiru pa sigui organisá e torneo internashonal aki di Beach Volleyball den futuro.


text:
Despues di sinta castigo e mester haya tratamento obligatorio
ORANJESTAD (AAN): Diaranson mainta a sigui cu tratamento di e caso penal contra e sospechoso hoben Izak Principaal, unda Fiscal a presenta un otro requisitorio y a exigi otro castigo compara cu na Juli 2022.
Despues di interogacion di e psycologo B. di Aruba y via video conference, e psychiater V. di Hulanda, Fiscal a pidi Hues pa pospone e caso un rato pa asina e por traha su requisitorio di nobo.
Anteriormente Fiscal a exigi 11 aña di prison pa Principaal y cu despues di sinta castigo e mester haya tratamento. Awor Fiscal a exigi 9 aña di prison y despues di sinta castigo, Principaal mester haya tratamento obligatorio.
Acusacionnan: Na Juli 2022, Hues a bisa cu e ta habri e caso back di Izak Principaal. E hoben Principaal tin diferente acusacionnan contra dje:
(*) Acusa di menaza 2 homber riba 30 Augustus 2019. (*) Acusa di riba 30 December 2020, a menaza su mama y ruman muher. Tambe a menaza di kima e cas. Tambe a kibra porta y cashinan den cas. Tambe posesion di marihuana. (*) Acusa cu riba 30 Mei 2021, intento di mata 4 persona durante un tiramento for di auto na altura di American Bar na San Nicolas. (*) Acusa cu riba 4 Juni 2021 a tira mata Sayuri R.C. Petronia di 20 aña den sala di e cas Flamboyanstraat na San Nicolas.
Hues a bisa cu algun luna pasa e caso a worde trata completo pero Hues no tabata satisfecho cu e raport di psychiater H. di Curacao. Pesey el a manda pidi raport di e psychiater di Hulanda, V. y tambe tin raport di e psycologo di Aruba, B.
Trata e acusado como un adulto: Tempo cu Izak Principaal a comete e crimen, e tabatin apenas 17 aña di edad. Hues a bisa cu psycologo B., den su raport ta mustra cu Principaal tin problema anti-social y otro problema mental cronico. Pesey e ta haya cu Principal no ta completo responsabel pa su actonan. E ta conseha tratamento obligatorio.
E psycologo ta haya cu lo ta mihor pone Principaal den TBS (tratamento obligatorio) na Hulanda. Tambe e psycologo a bisa cu mirando e comportacion di Principaal, e ta haya cu mester aplica e ley di adulto.
E psychiater di H. di Curacao ta haya cu Principaal ta responsabel pa su actonan y tin problema anti-social. E psychiater ta bisa den su raport cu si Principaal no cambia su bida, e lo sigui haci cosnan mas peor. E ta conseha, tratamento di psycologo y guia di Reclassering. Psychiater ta conseha pa no aplica castigo di mucha sino adulto y pa Principaal sigui su tratamento den Prison di KIA. El a bisa cu no por aplica TBS (tratamento obligatorio di un institucion) pasobra no tin e facilidad ey na Aruba.
E psychiater di Hulanda, V., tambe ta mustra riba e actitud anti social y otro problema mental di Principaal. E ta haya cu Principaal no ta responsabel pa su actonan. E ta haya cu e chens ta grandi cu e acusado lo sigui haci delitonan violento. E psychiater ta haya cu, evaluando tur e casonan, cu mester aplica e ley hubenil pasobra Principaal a haci e delitonan tempo cu e tabata hoben. El a conseha tratamento obligatorio pero na Hulanda. El a bisa cu e mayornan di e sospechoso cu ta na Hulanda, ta di acuerdo.
Exigi 9 aña di prison y tratamento obligatorio: Fiscal a bisa Hues cu e tin cu haci remarkenan relaciona cu punto di bista di e expertonan. Na opinion di Fiscal, e expertonan tur ta haya cu Principaal no ta completo responsabel pa su actonan y cu e mester haya tratamento obligatorio.
E pregunta ta si mester aplica e ley hubenil of e ley adulto contra Principaal. Fiscal a mustra cu e psychiater H. ta bisa aplica ley adulto. Psychiater V. ta conseha ley hubenil. Psycologo B. ta haya pa aplica ley adulto. Fiscal a mustra riba e evaluacion di Reclaserig cu ta mustra cu Principaal no tabata atene su mes na palabracion, no kier a bay school. E ta haya cu psychiater V. no a tene cuenta cu esakinan. Psycologo B. a tene cuenta cu henter bida di Principaal. E psycologo a menciona situacionnan anterior di Principaal y e ta haya cu mester aplica ley di adulto.
Fiscal a mustra riba hurisprudencia di casonan na Hulanda cu ta mustra cu por desvia di ley hubenil ora cu ta trata di un mucha di 17 aña, ora cu e acusado a haci cosnan hopi serio. Fiscal a menciona diferente sentencianan di Hulanda caminda a aplica ley adulto pa muchanan bou 18 aña.
El a bisa cu den e caso Principaal ta casonan serio, asalto, intento asesinato y a mata Sayuri door di tira e victima den cabez. El a bisa cu Principaal a prepara e asalto cu violencia, e intento di asesinato y e forma no responsabel di anda cu arma, a mata Sayuri.
Fiscal a bisa cu pa cu e castigo, e punto fastioso ta cu mester mira e acusado pero tambe e comunidad. E impacto cu e casonan tabatin den comunidad. E ta haya cu mirando e seriedad di e casonan, e ley hubenil no ta husticia pa loke Principaal a haci. Anterior Fiscal a exigi 11 aña di prison y TBS. Awor el a exigi 9 aña di prison y despues cu Principaal sinta su castigo, e mester haya tratamento obligatorio den un institucion.
Hues, despues di a scucha defensa di abogadonan, a sera tratamento di e caso y a bisa cu dia 5 October 2022 lo tin sentencia.
Riba e potret por mira Sayuri Petronia cu a wordo ranca di su bida cu 20 aña di edad, y tambe por mira e cas den Flamboyanstraat unda e crimen a socede.
https://diario.aw/categories/noticia/hudicial/fiscal-a-exigi-9-ana-di-prison-pa-izak-principaal-kende-a-tira-sayuri-mata#sigProIdb1f6218949


text:
Entrante 4 di juni por aplica pa Subsidio di Salario
SVb a notifica e dunado di trabou cu desde 4 di juni por aplica pa Subsidio di Salario pa luna di juni
Ultimo dia pa aplica pa Subsidio di Salario pa luna di juni ta 13 di juni, 2020
Tur dunado di trabou cu ta bin na remarke pa aplica pa Subsidio di Salario pa luna di juni a ricibi un notificacion di SVb. E notificacion a wordo manda automaticamente pa e e-mail cu e dunado di trabou tin registra na SVb como su e-mail (paga tino na e junk of spam folder!). E dunado di trabou cu a ricibi e notificacion mester dirigi su mes na su portal digital MiSVb. Eynan e dunado di trabou ta ingresa e portal usando su credencial. E formulario di aplicacion pa Subsidio di Salario ta bay aparece como un opcion. E formulario mester wordo yena completamente y despues mester primi e boton “ENTREGA PETICION”. E dunado di trabou tin te dia 13 di juni, 2020 pa yena e formulario di aplicacion. E dunado di trabou mester tuma su tempo pa yena e formulario specialmente ora di premira e perdida di entrada di benta.
Subsidio di Salario ta un sosten financiero pa empresanan local cu a consecuencia di e situacion actual causa pa e pandemia COVID-19 ta sufri un perdida di entrada di benta di por lo menos 25%. E meta principal di e programa di Subsidio di Salario ta pa mantene mas trahado cu ta posibel den servicio maske cu tin menos (of no tin) actividad economico y pa garantisa pago parcial di salario.
No ta tur dunado di trabou ta bin na remarke pa ricibi Subsidio di Salario. Tin un lista di rekisito cu e dunado di trabou mester cumpli cune (por wak esaki ariba https://svbaruba.org). SVb a manda e notificacion pa aplicacion solamente pa e dunadonan di trabou cu por entrega un aplicacion pa Subsidio di Salario pa luna di juni. Pa luna di juni tin un rekisito nobo cu e dunado di trabou mester cumpli cune pa por ricibi e Subsidio di Salario. E dunado di trabou mester obtene firma di su trahadonan cu nan ta bay di acuerdo cu un reduccion di e arbeidsomvang di minimal 20%. SVb tin un formulario disponibel den e portal digital MiSVb cu e dunado di trabou mester usa. E formulario mester wordo imprimi y dunado di trabou y tur trahado mester firme. Despues e dunado di trabou mester ‘upload’ e formulario cu tur firma bek den su MiSVb. Si un trahado no kier firma pa e reduccion di e arbeidsomvang e dunado di trabou no lo ricibi Subsidio di Salario pa e trahado ey. Ta keda e ora entre e dunado di trabou y e trahado en cuestion pa yega na un areglo.
Ta importante pa menciona cu den un compania no por tin algun trahado cu ta ricibi sosten financiero por medio di FASE y pa otro trahado e dunado di trabou ta aplica pa Subsidio di Salario. Esaki no ta posibel. Tur trahado ta ricibi sosten por medio di FASE of tur trahado ta ricibi ayudo por medio di Subsidio di Salario via su dunado di trabou.
Pa facilita e dunado di trabou y brinda e ayudo mas lihe posibel e Subsidio di Salario pa luna di juni ta wordo paga den forma di un adelanto (na Hulandes un voorschot) a base di e perdida di entrada di benta premira pa e dunado di trabou pa luna di juni 2020 compara cu su entrada di benta realisa na juni 2019. E dunado di trabou ta bay premira (schat) cuanto e ta bay tin na entrada di benta den luna di juni 2020. E diferencia entre juni 2019 y juni 2020 den porcentahe ta bira e dunado di trabou su perdida di entrada di benta premira cu mester yena ariba e formulario di aplicacion.
SVb kier recorda tur dunado di trabou cu ta hopi importante pa e dunado di trabou mantene tur su informacion di contacto, salario di trahadonan como tambe su cuenta bancario semper corecto den sistema di SVb. Durante e prome tanda di aplicacion SVb a constata cu varios dunado di trabou tin informacion incorecto registra y esaki por tin consequencia indesea pa e dunado di trabou.
Pa facilita e proceso di aplicacion y contesta pregunta di dunado di trabou y trahado relaciona cu e programa di Subsidio di Salario tin un Service Center. Por tuma contacto cu e Service Center via mail na loonsubsidie@svbaruba.org. Tambe por subi ariba e pagina di SVb www.svbaruba.org y bay na e topico Subsidio di Salario (na Doño di Trabou).


text:
Prome Minister Evelyn Wever-Croes: Gobierno di Aruba ta atendiendo cu baha gastonan di personal: FOR DI 73 PERSONA ENCONTRA DEN OVERTOLLIGHEIDSPOOL, GOBIERNO A BAH’E TE NA 30
Prome Minister Evelyn Wever-Croes:
Gobierno di Aruba ta atendiendo cu baha gastonan di personal:
FOR DI 73 PERSONA ENCONTRA DEN OVERTOLLIGHEIDSPOOL, GOBIERNO A BAH’E TE NA 30
Den e reunion cu Conseho di Minister diabierna ultimo, CAFT a trece dilanti diferente puntonan di preocupacion tocante gastonan di personal. Riba esakinan, Prome Minister Evelyn Wever-Croes durante conferencia di prensa di Gobierno di Aruba dialuna mainta, a indica cu Gobierno di Aruba tin su preocupacion y atencion tambe.
Un tema sigur importante ta esun di overtolligheidspool. Gobierno di Aruba a informa CAFT cu dia cu a drenta gobierno, tawata tin 73 persona den ta overtolligheidspool. Esakinan ta ambtenaarnan cu a wordo manda cas mientras nan tawata wordo paga. Gabinete Wever-Croes desde e principio di gobernacion no a acepta cu mester paga hende mientras nan no ta trahando siendo cu tin cu baha gasto di personal. Cu e maneho di Gabinete Wever-Croes, a logra baha e pool aki te na 30. E deseo sigur di Gobierno ta cu esaki ta na 0 sinembargo e leynan pa yega e ultimo fase no ta ‘in place’ ainda pa motibo di otro prioridadnan cu a pone cu e leynan mester a warda. Gobierno ta trahando pa logra pa e 30 personanan aki tambe wordo ubica den departamentonan of tuma nan retiro for di servicio di Gobierno.
E tema di overtime tambe tawata un tema di preocupacion cerca CAFT. Den curso di e aña aki, hunto cu CAFT, Gobierno di Aruba a bay di acuerdo pa haci un analisis di e gastonan di overtime den Gobierno na unda cu a sinti un corelacion entre AO halto den Gobierno y Overtime halto den Gobierno. Hopi ta esnan cu ta bay cu AO y consecuentemente demas colega mester traha overtime. Esaki sigur ta un desaroyo cu Gobierno no por sigui sostene. Gobierno tin varios proposicion riba mesa pa traha riba AO halto pa asina baha overtime.
Siman pasa, CAFT a presenta e rapport di e analis di gastonan di overtime den cuanan tin bon recomendacionnan concreto cuanan mayoria Gobierno tawata tin conocemento di nan caba y ta tene cuenta cu nan. Gobierno lo trata e resultado di e rappart cu e departamentonan concerni, cuanan ovetime ta hopi halto, entre otro Cuerpo Policial, KIA, Brandweer, Guarda nos Costa, Inmigracion. Despues di esaki, Gobierno lo publica e rapport.
Gastonan di personal ta keda dificil. No tin hopi espacio. Pero mester baha e gastonan aki cu te e gastonan cu aña den aña fo ta keda subi aunke cu no bin niun ambtenaar acerca. Esaki pa motibo cu esnan den servicio di Gobierno ta keda haya aumentonan periodico y bevordering, Tambe e inhaalmanoeuvre di e negosacionnan di sindicato y e Gobierno anterior na aña 2014 na unda ta indica cu e voorjaarspremie y e najaarspremie ta keda subi cada aña.
“Esaki kiermeen cu mientras bo e gastonan ta sigui subi, mester baha gasto, cu ta duna un presion extra grandi. Un reto hopi grandi pa Gobierno di Aruba atende cu n’e. Nos ta preocupa mescos cu CAFT sinembargo no tin motibo pa panico. Gabinete Wever-Croes ta manehando esaki. E aña aki tur cos ta mustra cu nos ta logra y cu mesun fe y determinacion, nos ta percura pa e logra otro aña tambe”, Prome Minister Evelyn Wever-Croes a enfatisa.
Un otro tema di discusion tawata impuesto y Gobierno a indica na CAFT di tin comprension pa cu nan preocupacion pero nan no mester mira cu e fondonan cu Aruba tin mester pa cuminsa paga debe, ta bin solamente di Impuesto. Esaki lo bin tambe for di otro entrada cu Gobierno mester bay genera pa cera e buraconan den Presupuesto di pais Aruba. Gobierno a duna un splicacion amplio riba esaki na CAFT.
“E reunion a bay den un bon ambiente. No a toca e tema di un aanwijzing pasobra esaki ya no ta un tema pa papia cu CAFT. Ya na september nan a entrega nan conseho y esaki awo ta fo’i nan man. Mi ta atendiendo cu esaki riba nivel politico cu Hulanda”, Prome Minister Evelyn Wever-Croes a duna di conoce.


text:
Durante e pelea di CFC 8 na Sporthall Santa Cruz diadomingo den careda di 12:30 marduga polisnan controlando paden a hayanan confronta cu varios pelea paden. Prome rond tabatin dos persona deteni, y aki mas patruya a presenta pa duna un man.
Momento cu mas patruya a yega na e sitio y a bay paden a realisa mas detencion, tres homber mas a keda deteni y hiba warda di Polis cu transport. Tur e detencion aki tabata relaciona cu pelea paden di e actividad.
Despues di rato mas detencion a cay durante e actividad aki.


text:
UN TOTAL DI 205 DISEÑO TA KEDA ENTREGÁ PA YEGA NA UN EMBLEMA NASHONAL NOBO
MINISTERIO KONSERNÍ ASUNTUNAN GENERAL I PROMÉ MINISTER
PUBLIKÁ RIBA 21 OUGÙSTÙS 2022
WILLEMSTAD – Gobièrnu di Kòrsou a inisiá un trayekto pa yega na un Emblema Nashonal nobo pa Kòrsou di un forma partisipativo. Esaki ta parti di un esfuerso pa sigui yuda konstruí un Nashon.
E trayekto akí a ranka sali dia 4 di yüli kaminda Minister di Asuntunan General, sr. Pisas, Minister di Enseñansa, sr. van Heydoorn, i Presidente di Komishon Emblema Nashonal, sr. Guanipa, a anunsiá komensio di e trayekto aki.
Hinter e komunidat di Kòrsou a haña un total di 30 dia pa diseñá i entregá un diseño basá riba e 5 kriterianan ku e Komishon Emblema Nashonal a stipulá. Pa mas informashon riba e kriterianan, por subi riba e website http://www.emblema.cw.
Komishon Emblema Nashonal a haña un total di 205 diseño entregá di kua lo hasi evaluashon individualmente basá riba e kriterianan, pa asina yega na un tòp 10 ku pueblo di Kòrsou por bai vota riba dje pa nan emblema preferí.
Sigui gobièrnu su kanalnan di komunikashon pa mas informashon tokante di e trayekto akí i eventualmente pa vota pa bo diseño fáborito!


text:
WILLEMSTAD — Manera ta konosí, Kòrsou ta organisado di e Flow Carifta Games 2017. E evento di atletismo mas grandi di Caribe, ku ta tuma lugá di dia 15 pa 17 di aprel 2017 próksimo.
Un kantidat di 39 atleta ta forma parti di e delegashon di Kòrsou pa CARIFTA 2017. E kuerpo di coachnan di federashon di atletismo, CAB, enkabesá pa coach Rudsel van Lamoen, riba djaluna 19 di mart a sinta pa evaluá e resultadonan registrá entre prinsipio di desèmber 2016 te ku fin di siman di 18-19 di mart último.
A base di e prestashonnan a selektá un kantidat di atleta huntu ku esnan ku a logra e marka mínimo, pa disidí kua ta e atletanan ku lo kompetí dianan 15-16-17 di aprel dilanti di nan mes públiko.
Entre e trintinuebe atletanan ta figurá 3 hóben ku lo bini for di Hulanda. T’asina ku den añanan resien tabata un kustumber ku ta selektá atleta yu di Kòrsou òf nasé na Hulanda ku mayor(nan) yu di Kòrsou pa kompetí pa nos pais. Ademas di e atletanan for di Hulanda, lo bini tambe 2 coach ku lo duna klínika di ‘pole vault’ i ‘hurdles’ na coach i atletanan lokal. Un di e coachnan, Hans Coolen, lo forma parti di e team di coach di Kòrsou pa coach e atleta Glenn Kunst den Carifta, konsiderando ku lokalmente no tin coach ku ta dominá e disiplina di ‘pole vault’.
Den próksimo dianan nos komunidat lo tende i lesa hopi di nos atletanan, kendenan ku gran orguyo lo karga bandera di Kòrsou na laria den Carifta.


text:
mikel schreuders
-
News
Mikel a mira accion un biaha mas
Mikel Schreuders a mira accion un biaha mas na Weganan Olimpico Tokyo 2020 Awe trempan ora di Aruba, nos atleta…Read More »
-
News
Mikel a mira accion
Mikel Schreuders a mira accion awe mainta Despues cu diasabra madruga nos atleta di tiro Philip Elhage tabata e prome…Read More »
-
News
Weganan Olimpico cla pa start
Nos tres atleta nan lo mira accion den e prome siman di Weganan Olimpico Despues cu diabierna awor e weganan…Read More »
-
News
Pre-seleccion Tokyo 2020
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020. Na vispera di e…Read More »
-
Lima2019
Mikel ta finalisa na Lima
Landado Mikel Schreuders a finalisa su competencianan den e Weganan Panamericano na Lima, Peru. Diabierna anochi Mikel a landa e…Read More »
-
Lima2019
Mikel lo landa Final B den 50m liber
Mikel Schreuders lo landa un final B den e 50m estilo den e Weganan Panamericano Lima 2019 Sigur no su…Read More »
-
Lima2019
6 lugar pa Mikel
Mikel Schreuders ta keda na di 6 lugar den e gran final di e 100m free na e Weganan Panammericano…Read More »
-
Lima2019
Mikel den Final A
BREAKING NEWS: Landado Mikel Schreuders ta den e gran final A den e 100m estilo liber cu e di tres…Read More »
-
Lima2019
7 lugar pa Mikel
Mike Schreuders ta keda na di 7 lugar den e Weganan Panamericano Lima 2019 E landado di Aruba a wanta…Read More »
-
Lima2019
Mikel lo landa final A
Mikel Schreuders lo landa e final A den e Weganan Panamericano LIMA 2019 Un resultado historico pa Aruba den landamento.…Read More »


text:
WILLEMSTAD – Djadumingu 2 di Novèmber próksimo lo bai tin un grandioso torneo di Dominó ku ta hiba di nòmber ‘The Beauty Knockout’.
E torneo aki ta tuma lugá na The Rose (antes City To Go patras di Festival Center) i lo ranka sali for di 12’or di mèrdia kaminda na final lo bai tin Premionan FABULOSO pa repartí.
PREMIONAN:
Pasashi pa Aruba,
Plaka Kèsh,
Weekend Stay,
12 Bòter di Whiskey,
10 Kaha di Polar,
Kaha di Dominó,
Juice di Lovers,
Kaha di Minute Maid,
Breakfast/ Lunch/ Dinner
HOPIIIIIII Kos Mas!!!
Pa inskripshon por tuma kontakto na number di telefon: 675-2253


text:
WILLEMSTAD — Hensley Meulens komo konsehero tékniko di Curaçao Baseball Development Foundation (CBDF) promé ku apertura di Torneo Kenley Jansen organisá pa Fundashon Akademia Baseball Brievengat a hasi un donashon di 10 dozein di bala. Esakinan lo keda usa durante a e torneo aki ku tin durashon di tres fin di siman i ku ta konta ku partisipashon di 12 ekipo i 180 hóben den divishon Minor i Little League.
Ku e donashon aki CBDF ta kontribuí na desaroyo di e torneo i ku esaki beisbòl di nos hóbennan. CBDF lo bai hasi donashon di bala na Little League pa kada liga tin 10 dozein di bala pa yuda ku nan kampionato ku lo bai ranka sali próksimamente. CBDF a komprometé tambe pa yuda tur torneo di nos hóbennan ku 10 dozein di bala.
Realidat ta ku falta di material i prinsipalmente bala semper ta un problema i gastunan di esaki ta hopi haltu. CBDF ta kompromete pa wak kon por bai yuda ku e problema aki. Riba e foto momentu ku Hensley Meulens ta hasi entrega simbóliko di bala na dirigente di Torneo Kenley Jansen, Rignald Martina den kompania di algun di e hóbennan.


text:
WILLEMSTAD — Despues ku nos selekshon di nashonal di futsal a biaha pa Cuba, 18 di yanüari último pa asina representá Kòrsou na e torneo di futsal di CFU, nan a klasifiká pa e partido final ku lo tuma lugá, 26 di yanüari. Esaki despues di a gana tur 3 partido durante e promé buèlta di e torneo aki.
Den nos promé kompromiso kontra Guyana, nos a sa di gana Guyana ku e skor di 5-2. E golnan a keda anotá pa Everon Espacia (2x), Ashar Berbardus, Rudrick Pop i Shurwendell Roosje.
Den e segundo kompromiso nos selekshon atrobe tabata superior i a derotá Antigua & Barbuda ku e skor di 5-0. E golnan a keda anotá pa Ashar Betbardus (2x), Everon Espacia (2x) i Shurwendell Roosje.
E di 3 i último partido a terminá ku e skor di 3-2 kaminda nos selekshon un bia mas a saka kara i a gana di Trinidad & Tobago. E golnan keda anotá pa Ashar Benardus i Jean Pauletta (2x).
Ku e tremendo resultadonan aki nos selekshon ta klasifiká komo number 1 den su pul, pa sigui pa e segundo buèlta di e torneo aki ku lo tuma lugá na Costa Rica. E partido final pa determiná e puesto di klasifikashon pa e siguiente buèlta lo tuma lugá 26 di yanüari.
Weganan Final:


text:
Diasabra mainta trempan Opa a pasa busca e muchanan di e team cu ta bayendo Surinam dia 27 di Februari pa e TK5, ta bay tin teamnan di Surinam, Frans Guyana, Corsou y e team di Aruba.
E team di Aruba ta consisti di atletanan di Master Eric Barry di San Nicolas Taekwondo Center y di Brazil Taekwondo Stichting.
Aruba tin dos aña consecutivo ta gana e Copa di TK5 na Surinam y ta conta cu e di tercer biaha aki y ta preparando e team di Aruba pa asina nos team ta bon prepara. Diasabra na Baby Beach Clifford Rasmijn a cuminsa cu Speels Taekwondo pa asina poco poco subi e intensidad di e training. Un di e cosnan di mas bunita tabata cu e team a train cu nan outfit nobo. E training di diasabra na Baby Beach a conta cu un total di 20 atleta, entre otro cu 3 di Master Eric Barry di San Nicolas Taekwondo Center. E team a luci masha bunita cu nan short y t-shirt di Train Hard Fight Smart. A probecha di saca algun potret pa e calender di aña 2016 cu lo mester ta cla mas trempan e aña aki na luna di Juni/Juli. Otro siman training lo sigui na Tarcisius Kleuterschool y lo bay focus ariba e parti di Tag hunto cu e team di TK5.


text:
E eksposishon ‘Freeports of the Caribbean Curaçao & Statia’ ku ta tuma lugá di 17 di mart te i ku 31 di yüli 2008, ta duna bida na aktividatnan di e tempu ei.
E eksposishon ta tuma lugá den e hal di e edifisio nobo di NAAM, National Archaeological Anthropological Memory Management situá na Johan van Walbeeckplein 13.
E eksposishon ta interpretá bida na Willemstad (Kòrsou) i Oranjestad (St. Eustatius) na siglo 18, prinsipio di siglo 19 i kuminsamentu di siglo 20. E tempu ei tabatin hopi komersio entre e kolonianan den Karibe, Nort- i Sur-Amérika, Europa i Afrika. E komersio ei tabata trese produkto di rònt mundu riba e wafnan di Kòrsou i St. Eustatius.


text:
Keda uza Tapaboca, paden y pafor den lugarnan publico cu bo bishita, sea prudente y sabi.
Mantene bo Hand Sanatizer den bo auto, promer y despues di shop haci bo man limpi.
Si bo ta Vacuna e efectonan di Delta ta menos severo y bo no por pega otro hende facilmente tampoco.
Sigui mantene distancia social di 1.5 meter mas tanto posibel.
Si bo ta sinti:
Griep
Perdida di holor y smaak
Tosamento seco
Dolor di Cabes
Wowo cora
Cansancio
Diarea
keda cas y yama bo docter di cas, no duda of tarda pa bay haci un test.
Bishita www.arubacovid19.org pa mas informacion tokante Covid-19 y vacunacion.


text:
Noord: Diadomingo den careda di 5’or di mainta, dos patruya di polis di districto di Noord mester a bay direccion di Lekker Bar & Restaurant, pa motibo cu di dia ta habriendo y ainda e establecimento Lekker Bar & Restaurant tabata habri y tabata yen yen di cliente paden.
Na yegada e patruya nan a bay paden y a pidi e gerencia pa cera e club mesora, mirando cu e ora di cierre a pasa. Hopi lihe e gerencia a cera y e clientenan a bandona e sitio.
Despues e patruyanan a sigui pa e siguiente sitio nocturno cu tabata Molen, aki tambe polis a exigi di gerencia pa cera mesora e club nocturno.


text:
Militarnan di Kuerpo di Marinir, den e kuadro di un edukashon speshal, ta ehersé na diferente parti na Kòrsou, eksplorashonnan (na playanan), i tambe akshonnan anfibio i di buseo. E aktividatnan di estudio aki a start ayera i ta tuma lugá te ku (i inkluso) Djarason 25 di Mei. E aktividatnan ta parti di un entrenamentu di e estudio ku e título ‘Landingcraftsman’ ku parsialmente nan ta haña na Kòrsou.
E Militarnan ta forma parti di (‘Surface Assault and Training Group’ (SATG), Grupo di entrenamentu pa Asalto riba Superfisie, ku ta un unidat di Marinir stashoná na Texel na Hulanda. E unidat aki ta speshalisá den operashonnan anfibio ku botonan ku por subi aterisá riba tera, ku otro palabra, nan ta operá na e frontera entre tera i laman.
E Marinirnan ta trein entreotro, na e playanan òf den besindario di e playanan na Kòrsou. Esaki nan ta hasi tantu na unifòrm, bistí ku trahenan di buseo, i tambe posiblemente komo sivil. Pa siguridat i pa e posibilidat ku na por keda rekonosé, semper lo tin un Militar na unifòrm bistí presente. Kòrsou, pa motibu di su sirkunstanshanan klimatológiko apropiá, (tal manera un bista kla bou di awa) ta eminentemente un bon lokalidat pa treinen pa ehekutá e tipo di destresanan aki, of pa siña kon pa hasi esakinan. Na Fuik-baai durante e periodo aki, tambe lo hasi uso di munishon pa praktiká. Lo tin sonidonan di tiru si, lo por mira un rayo di lus, sin embargo no tin bala ta sali for di e arma.


text:
Ricardo Croes
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Ricardo Sindulfo Croes ta un politico Arubiano y actualmente miembro di Parlamento di Aruba. Desde 2016 e ta lider di partido RED.
Croes ta nace na Piedra Plat y tabata e di dos yiu den famia consistiendo di cuater yiu. E tabata mucha ainda ora su tata a fayece. Como adolescente e tabata adicto na droga ilegal pero a sa di rehabilita su mes.[1] Den su carera profesional Croes tabata entre otro comerciante y a studia ley na Universidad di Aruba.
Na aña 2013 e la inicia su carera politico den partido RED y a logra 420 voto. E partido mes ta sufri un perdida substancial di voto despues di cual Rudy Lampe ta anuncia su retiro como lider di partido.[2] Na 2016 Croes ta keda nombra lider di partido. Den eleccion parlamentario 2017 e la sorprende tur hende ora su campaña, no obstante fondonan minimal, a yude yega te na 3.359 voto cu a haci’e di 3 votegetter na Aruba, despues di Mike Eman y Evelyn Wever-Croes. Desde 27 oktober 2017 e ta miembro di Parlamento di Aruba y lider di fraccion di RED. Ricardo Croes ta conoci pa su anhelo pa legalisa uzo di marihuana medicinal y recreacional. Introduccion di cannabis medicinal na Aruba ta tambe un di e puntonan mas importante di e programa di partido RED. Den cuadro di esaki Croes a lansa varios mocion den parlamento, pero no a logra haya suficiente sosten.[2]
Croes ta casa y tin cinco yiu.[3]


text:
Ora un candidato presidencial ta yega e urna hunto cu su famia, ta sigur pa asumi cu su pareha lo vota p’e. Pero e aña aki, e voto di Kim Kardashian pa su esposo a keda poni den duda for di algun dia caba.
Diasabra ultimo, despues cu a anuncia cu Joe Biden a logra e cantidad di voto necesario di Colegio Electorial pa consagra su mes como presidente electo, e duda a converti den sorpresa. Esaki pasobra Kardashian a publica un serie di tweet celebrando e resultado di e eleccion.
Den e prome, Kardashian a comparti un imagen di Biden cu vicepresidente electo, Kamala Harris y a compaña esakinan cu tres curason blauw. Tiki mas cu 40 minuut despues, Kardashian a re-tweet e video di Harris dunando e noticia na Biden via telefon, cu tres curason cu e colornan di bandera Mericano. Y algun seconde despues, el a comparti tambe un tweet di Biden, igualmente cu e curasonnan.
Maske cuatro aña pasa Kim Kardashian no tabatin problema pa comparti su preferencia electoral y abiertamente a sostene Hillary Clinton, na 2020 el a nenga di publica pa ken el a vota. Kardashian, di 40 aña di edad a mantene su secreto te na ultimo momento, pues diamars ultimo el a publica un imagen cu e sticker famoso di ‘ami a vota’, pero despues a elimina esaki pa hende no pensa cu su blusa cora tabata nifica cu el a vota pa Trump.
Pero e criticanan a continua, y Kardashian a ricibi cantidad di tweet cuestionando si el a vota pa su esposo Kanye West. Finalmente, algun fanatico a ripara cu Kardashian a ‘like’ tweet di Harris y otronan sosteniendo Biden, pero el a elimina esakinan di su cuenta tambe.
Ademas di protege su matrimonio, e posibel motibo cu Kardashian no a bisa claramente pa ken el a vota por ta e trabao cu el a haci cu presidente Trump den un reforma di prison.
Durante un entrevista cu David Letterman, graba prome cu pandemia di Covid-19, Letterman a puntra Kardashian si ya e tabata sa pa ken e lo vota, pero el a dicidi di no bisa nada.
Den e entrevista, Kardashian a profundisa riba e tema y e advertencia cu el a ricibi prome cu asocia cu e mandatario actual. “Hende a bisa mi: ‘no tribi di drenta Cas Blanco of bo reputacion ta caba’. Y loke mi a bisa: ‘mi mester hinca mi mes eynan of hende di e bida aki no tin oportunidad’”, el a recorda. El a agrega cu en berdad e ta aprecia loke Trump a haci pa avansa reforma y yuda hende cu ta den prison pa condena inhusto.


text:
ORANJESTAD, Aruba: E club di futbol S.V. Estrella a ricibi su bombionan pa asina nan por ilumina e veld mas miho y nan por train miho den oranan di atardi pa anochi. Directiva di S.V. Estrella tabata contento di a ricibi e bombionan for di AVB conhuntamente cu CONCACAF.
Como parti di e proyecto cu AVB ta eherciendo na yuda clubnan cu algun bombio. AVB tabatin contacto cu CONCACA, unda cu a splica nan riba e necesidad cu clubnan tin na Aruba pa bombio ya cu cada bombio ta costa placa. President di AVB, Ing. Richard Dijkhoff a indica cu CONCACAF a bay di acuerdo pa yuda e clubnan.
A toca turno di S.V. Estrella pa ricibi bombionan, unda cu tabatin diferente bombio pa cambia. AVB y S.V. Estrella hunto cu brandweer a cambia e bombionan. Hopi biaha ta haci uzo di veld di Estrella y awo e tin bon iluminacion. E muchanan por hunga bala trankil, pasobra tin luz y claridad un biaha mas y nan por sigui practica e deporte di futbol cu ta e deporte rey na Aruba.
Presidente di S.V. Estrella, Gilbert Raven hunto cu e directiva ta contento y gradici di a ricibi e bombionan. “Desde hopi tempo e veld di Estrella tabatin bombionan kima. CONCACAF y AVB a dicidi di duna un man y nos ta hopi contento cu e iluminacion t’ey bek”, Gilbert Raven a expresa contento.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
Aksidente entre outo i skuter
Riba djamars 18 di ougùstùs un aksidente entre un outo I n skuter a tuma lugá na Amboina. E skuter a kore bai dal den e outo. Na yegada di patruya shofùr di e skuter mes a bai hospital kaba. Despues di investigashon mas aleu a resultá ku e shofùr aki no tabatin un reibeweis ni dokumentunan di seguro bálido i el a haña un prosèsferbal pa esaki. A hiba e skuter warda pa ward’e.
A topa kurpa sin bida
Riba djamars 17 di ougùstùs, den oranan di mainta, a topa un kurpa sin bida na un akomodashon turístiko situá na Kaya Inglatera. Dòkter ku tabata presente na e sitio a konstatá ku ta trata di un morto natural. Ta trata di un hòmber di inisial H.R. di 45 aña di edat.
Ladronisia for di outo
riba djamars 17 di ougùstùs a drenta keho di ladronisia for di un outo ku tabata stashoná na un kompleho di apartamentu situá na Kaya J.N.E. Craane. Deskonosínan a bai ku sèn kèsh for di den e outo. Ta investigando e kaso.
A kita skuter durante di kòntròl
Durante un kòntròl rutinario den e mardugá di djamars 17 di ougùstùs a kontrolá shofùr di un skuter despues di kua a kita e skuter pa bai ward’e. E shofùr no tabatin hèlm bisti ni tampoko tabatin reibeweis ni papelnan di seguro bálido. E skuter ta keda wardá te na momentu ku por mustra un prueba di seguro bálido.


text:
Kralendijk 19 di ougùstùs di 2021: E proporshon di koriente generá di manera duradero na Boneiru a baha di 33% na aproksimadamente 25% den e último aña nan. Esaki ta un resultado
direkto di e oumento di e demanda di energia debí na e kresementu kontinuo di e poblashon, turismo i aktividat nan komersial riba nos
isla. E kontribushon kada bes ménos di energia duradero no ta den mes un liña ku e konsepto di “Blue Destination” ku lo mester kombertí Boneiru den e
promé sosiedat sirkular na mundu, pero tambe ta den konflikto ku e polítika di kabinèt Rutte ku a komprometé su mes ku e akuerdo di klima di Paris.
“Komo Water-en Energiebedrijf Bonaire (WEB) , naturalmente nos ke kontribuí na e ambishonnan tantu di gobièrnu lokal komo di gobièrnu di
reino pa ta mas duradero. E informe di IPCC ku a keda resientemente publiká riba e kambionan di klima ta pone énfasis riba e nesesidat di esaki
un biaha mas. Sin intervenshon, e nivel di laman lo sigui subi i e generashonnan futuro na Boneiru lo mester teme ku nan lo muha nan
pianan” segun e direktor general Alfredo Koolman. “Lo no dependé di nos : despues di un proseso largu di evaluashon ku diferente partidonan interesá, nos a presentá un plan na Ministerio di
Ekonomia i Klima (EZK) na 2020, ku e sosten di konseho insular, pa subi ahainda mas e produkshon di energia duradero na 80% dor di oumento di
e kantidat di mulinanan di bientu i konstruí un parke solar. E plan a ser adoptá pa tur hende na Den Haag, pero desafortunadamente i apesar di
konsultanan ofishal intenso, ainda e desishonnan no a keda tumá”. WEB ta buska e finansiamentu mas favorabel posibel pa realisá e lokual a
ser proponé. Ta trata di un supsidio di aproksimadamente $32 mion. Tweede kamer / kámara di representante a pidi gobièrnu na vários okashon
atraves di varios moshon pa tuma medidanan pa subi e produkshon di energia duradero na Caribe Hulandes, pa hasi esaki “klimatneutral” i pa
pone e rekursonan nesesario disponibel pa logra esaki. Direktor finansiero , Joanne Balentien-Nicastia: “Nos plan ta kubri esaki i redusí nos
dependensia di kombustibel fosil, ku tabatin e impakto mas grandi riba e tarifanan den e último aña nan. Ku e sosten solisitá, e plan aki lo tin un
efekto positivo riba e tarifanan i no opstante , nos tin mas di un aña wardando un mensahe positivo di ministerio. Apesar di COVID-19, e pueblo
di Boneiru ta sigui krese i por mira ku turismo tambe ta krese atrobe. Nos ta yegando na momentunan nobo di invershon pa por kumpli ku e
demanda. Si no tuma e desishon den e próksimo lunanan. E porsentahe di energia produsí di un manera duradero ta menasá di baha kada bes mas i
nos lo sigui dependé di petrolio karu i kontaminando den e próksimo dékada”E implementashon di e plan di WEB, ku a ser kalkulá dor di ekspertonan
independiente, ta nifiká ku e 80% di energia produsí lo bini di energia di bientu i solo. Esaki lo kombertí Boneiru den un di e lidernan na Mundu. E plan lo por ser realisá den dos pa tres aña.
Kralendijk 19 di ougùstùs di 2021: E proporshon di koriente generá di manera duradero na Boneiru a baha di 33% na aproksimadamente 25% den e último aña nan. Esaki ta un resultado


text:
WILLEMSTAD — Den Wikènt di Asunshon di 25 te ku 28 di mei ya kaba e di nuebe Curaçao Challenge ta tuma lugá. E kompetensha di windsurfing mas grandi di aña akí ta tuma lugá riba Spaanse Water na Windsurfing Curaçao i lo mustra, sigun organisadó prinsipal Hilde Schnitzler, kompetenshanan eksitante di Slalom i Freestyle. Schnitzler: “ Ku partisipantenan fuerte for di Aruba i Boneiru i un grupo di talento di sùrf hopi fanátiko di Kòrsou, nos ta spera ku lo tin hopi bientu i tambe un públiko grandi!”
Lès di windsurfing grátis pa e públiko interesá.
Durante Curaçao Challenge tin kompetensha 4 dia largu den 3 diferente kategoria. Asina tin kompetensha pa rookies, winsurfernan hóben ku no tin masha eksperiensha ainda i pa windsurfernan di slalom i freestyle ku hopi mas eksperiensha den kompetensha. Pa loke ta e kompetensha di slalom e windsurfernan ta kuminsá huntu i mester kompletá un ruta ku ta indiká ku bui den laman mas lihé posibel. Den freestyle kada bia 2 windsurfer ta desafiá otro pa hasi mas tantu kenshi difísil posibel den 4 minüt. E ganadó ta sigui pa e próksimo rònt.
E kompetenshanan di slalom i freestyle ta tuma lugá diariamente for di 10 or di mainta te 4’or di atardi i entrada ta grátis pa públiko. Esun ku ta deseá esaki por haña lès di windsurfing grátis for di 3’or di atardi serka e instruktornan di Windsurfing Curaçao, i asina por sera konosí ku e deporte di windsurfing. Mayoria partisipante den Curaçao Challenge ta bou di 18 aña. Nan no ta disfrutá solamente di e kompetensha, sino tambe di e ambiente dushi rondó di e evento. Asina djasabra anochi for di 6or tin un BBQ, tanten 7’or tin un pelíkula hopi leuk tambe tokante sùrfmentu pa solamente 20 florin pa persona.
Hopi partisipante femenino fanátiko e aña akí.
Schnitzler ta spera ku e aña aki mas o ménos 75 windsurfer ta partisipá na Curaçao Challenge. E nivel lo ta haltu, ku partisipashon di algun windsurfers lokal hóben manera Kareem Naipal, Wave Antonia I Ryan Richie, ku otro aña probablemente lo partisipá na e kompetensha di freestyle di PWA (Professional World Association). Maske tumando un promedio tin mas tantu mucha hòmber ta partisipá ku mucha muhé, e aña akí e damanan ta bon representá ya ku tin bastante mucha muhé ku ta práktika windsurfing ta bini for di Aruba.
Windsurfing ta un deporte popular riba islanana ABC ku kompetenshanan manera Curacao Challenge, Aruba High Winds i Sorobon Masters. Tòg e organisashon ta dependé di boluntario. Schnitzler: “ banda di mi tim di boluntario leal, e aña akí mi por konta ku Victor Wijnand, un race director ofisialmente rekonosé ku ta bini spesialmente pa e evento akí for di Boneiru. I maske no tabata fásil pa haña spònser, danki Dios mi por konta ku sosten di Securitas, Coca-Cola, Chogogo, CPS, VR Shipping N.V., de Mermaid, Obsession, ENNIA i Zapata Fly Board.
Hilde Schnitzler i su kasá Ingmar for di 2006 ta dediká nan mes ku alma i kurpa na windsurfing na Kòrsou. Asina nan ta hür, bende i drecha material di windsurfing, nan ta duna lès i ta organisá SUP (Stand up peddeling tours) .Curaçao Challenge ta un trabou di organisashon duru pero leuk, i ku esaki nan ta stimulá talentonan di windsurfing hóben pa surpasá nan mes i asina haña mas eksperiensha ku kompetensha i mes ora tambe pone windsurfing komo deporte akuátiko dinámiko riba mapa serka un públiko mas grandi.
Pa mas informashon bo por bishitá página di Facebook di Curaçao Challenge òf yama + 5999 -7380883


text:
Un grup’i mucha a cera nan siman cu un parada di bais den e area di Bubali y Washington. E parada di bais aki tabata un manera pa cera e temporada di vakantie y prepara un pa un aña escolar nobo.
Beatriz Amiza, director di Yupi Yupi Ya, a conta cu tanto e muchanan como e mayornan a gosa di e parada aki. E importante ta cu e muchanan a gosa di e parada dedica na nan. Mas o menos 45 mucha a participa n’e parada aki.
Amiza ta conta cu a organisa esaki pa duna e muchanan mas motivacion mirando cu tin varios mucha lo cambia di scol y awo lo cuminsa kleuter, pues e lo ta un cambio pa nan rutina. Cu actividad di e tipo aki ta purba pa nan haya mas motivacion.
DESEO
Amiza ta desa tur clase di exito n’e muchanan y n’e mayornan e ta desea pa nan sigui motiva y apoya nan yiu den tur circunstancia. E tipo di actividad aki ta importante pa motibo cu asina nan mente ta ocupa.


text:
Sta Maria Pirates a logra su di dos triunfo den e kampionato nobo di beisbòl dòbel A. E tin sup kampion di Kòrsou a gana awe, djaweps 10 di mei 2018, ku skor di 10-3 di Groot Kwartier Stars.
E kompetensia den Liga Aqualectra ku ta keda organisá pa Federashon Besbòl di Kòrsou (Febeko), a kontinuá awe den Tio Daou Ballpark.
Groot Kwartier den di dos inen a bai dilanti 2-1 i ampliá esaki na 3-1 den di tres entrada. E Piratanan den nan di 4 turno a hinka 3 kareda pa asina bòltu e skor na nan fabor: 4-3. E ekipo di Sta Maria a skor e sigiuente turnonan respektivamente 2, 1 i 3 kareda pa finalmente gana e wega: 10-3.
Picher Johan Rifaela a gana e wega pa Sta Maria. Ela pèrmití 3 kareda i 5 hit den shete inen di trabou. Ela ponchá 13 bateadó i duna 3 base por bola. Raydel Isabella a relev’é den di 8 entrada.
Sorick Liberia, Jurgen Statie i Luis Peña a sobresalí na bate. Liberia a dal 3 hit den 4 turno i a empuhá 2 kareda. Statie tambe a bati 3 hit den 4 turno i a empuhá 2 kareda. Peña tabatin 2 hit den 3 turno i ku su batasonan ela hinka 3 kareda aden.
Picher pèrdèdó tabata Marverich Lourens. Den 4 inen ela pèrmití 6 kareda i 5 hit, miéntras ela ponchá 5 bateadó i duna 3 base por bola. Darren Winklaar mihó bateadó pa groot Kwartier ku 2 hit den 3 turno.
E kampionato ta sigui djasabra ku Fire Birds Citizen Insurance kontra Groot Kwartier Stars Mangusa. E enkuentro aki ta kuminsá mitar di 8 di anochi i ta tuma lugá den Stadion Johnny Vrutaal na Rif, Otrobanda.
E kompetensia despues ta kontinuá djadumingu ku dos wega den Parke Heintje Kool. Relashoná ku selebrashon di Dia di Mama, Febeko no ta kobra entrada na mamanan ku bai wak wega. Mitar di 11 mainta tin e klásiko entre Royal Scorpions Mr Baseball My Malls i Wild Cats Guardian Group/KJ74, miéntras ku mitar di 3 atardi Sta Maria Pirates Chippie ta hunga kontra Sta Rosa Indians.


text:
Sero Patrishi – Diaranson atardi algo pasa di 6’or na altura di Flores supermarket na Sero Patrishi, un persona a reconoce su auto horta.
E caso aki lo a pasa mas o menos 3 siman pasa, cu e Nissan Sentra a wordo horta dilanti Well Well.
Mes ora a manda polis pa e sitio. Na e sitio polis a papia cu e persona cu tawata den Nissan y a detene, pa motibo cu e tawata den un auto horta. Durante parse e doño lo a wak e auto, pero a perde di bista.
Varios unidad di polis a presenta na e sitio, caminda a confisca e auto pa mas investigacion.


text:
ORANJESTAD- Fundacion Parke Nacional Aruba (FPNA) ta contento di por anuncia cu su Junior Ranger Camp tei atrobe. E Junior Ranger camp ta duna bon bini na muchanan pa pasa nan vakantie di october den un manera activo y educativo. E camp lo tuma lugar for di 3 te cu 7 di october 2022, y lo ta pa muchanan entre 9 y 12 aña di edad cu kier siña mas di Aruba su flora y fauna diverso, ecologia, geologia y historia cultural.
“Nos ta contento di por duna bon bini un biaha mas na nos muchanan pa tuma parti di Fundacion Parke Nacional Aruba su Junior Ranger Camp”, Sietske van der Wal, Conservation Education Manager na Fundacion Parke Nacional Aruba ta comenta. “FPNA ta dedica na e educacion di nos muchanan pa asina siña nan con importante ta pa cuida nos naturalesa. Tur actividad a wordo organisa specialmente pa sigura cu nos muchanan por siña mas di Aruba su flora y fauna diverso – asina reforsando FPNA su compromiso di preservera, proteha y mantene un sistema ecologico cu ta diverso, saludabel y resiliente pa un Aruba mas sostenibel.
E programa di Junior Ranger Camp lo ofrece diferente sorto di actividadnan cu ta inclui caminatanan diario, presentacionnan di Aruba su flora y fauna, aspectonan historico, y geologia. Tambe e programa lo inclui dos anochi di campamento den Parke Nacional Arikok dia 5 y 6 di october. Otro actividadnan ta inclui bishita na Saliña Bubali, Spaans Lagoen, Mangel Halto, y caminata pa Masiduri, Rooi Tambu y Rooi Fluit, workshop di turtuga, workshop di restauracion di Aruba su flora, expedicion pa e cuebanan pa observa e raton di anochi y mucho mas.
Muchanan lo mester wordo baha na sitio entre 7or y 7or y mei di mainta y wordo busca atrobe pa 4or di atardi na Parke Nacional Arikok. Pa mantene e energia durante e dia activo e muchanan lo wordo provee cu un snack mainta, cuminda di merdia y un snack atardi atrobe. Tambe e team lo zorg pa tur mucha keda bon hidrata.
Pa mas informacion y pa registra por fabor click riba e link aki y yena e formulario. E ultimo fecha pa yena of entrega e formulario di inscripcion lo ta dia 25 di september 2022. https://forms.office.com/r/t2FiWDFHbf. Pa cualkier pregunta por tuma contacto libremente via email na [email protected] of WhatsApp +297-5928074.
PALM BEACH – Despues cu DOW a anuncia cu pa dia 23 di september 2022 e rotonde di Palm Beach lo a keda cla completamente, awor esaki ta bira dia 5 di October 2022. NoticiaCla a raporta esaki caba comienso di siman, esta cu e rotonde no a keda cla completo. Pero e motibo no tabata cla. E motibo pa e retraso tabata awacero. “ Pa motibo di awacero contratisa Arubaanse Wegenbouw Maatschappij a pidi pa pospone e fecha y diaranson dia 5 di oktober 2022 habri e rotonde completamente” DOW a bisa diabierna.
ORANJESTAD – Departamento di Salud (DVG) a informa e siman aki cu nan ta introduci vacuna Bivalent como COVID Boostershot pa tur 12+. Segun DVG, epandemia cu mas impacto a haci riba comunidad ta parce di ta tras di lomba y vacunacion sigur a hunga un rol hopi imporante den esaki. Apesar cu casonan di COVID na Aruba actualmente ta bon controla, Aruba mester keda vigila y tene cuenta cu posibel subida den casonan di COVID-19 yegando fin di aña. Esaki diferente profecionalnan ta pensa cu lo por bay pasa, pa cual motibo DVG den colaboracion cu Hulanda a dicidi pa introduci cambio den maneho y cuminsa cu preparacionnan nesesario pa reduci edad di e segundo boostershot di 60 aña pa 12 aña. Y na mes momento cuminsa cu un rond ripititivo di vacunacion pa tur 60+ pa logra e.o. proteha esnan mas vulnerabel y tambe preveni un peso grandi riba nos sistema di cuido medico y seguro di malesa.
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).


text:
Den e kambio pa Pais Kòrsou e departamento a haña e nòmber “Uitvoeringsorganisatie Brandweer en Rampenbestrijding.”
Trabou diario
Maske brantwer ta konosí di ta paga kandela ta importante pa enfatisá ku brantwer ta hasi mas kos. E tareanan di kada departamento ta menshoná abou:
Departamento Strafbureau ta enkargá ku desaroyo, implementashon i evaluashon di maneho i instrumento di maneho den aria di Planning, Control i asuntu finansiero, P&O, ICT, trabou atministrativo i sekretarial, kordinashon di proyektonan i programanan ku ta resultá for di e akuerdo di koperashon ku e region di seguridat Rotterdam-Rijnmond, ku e kordinashon ku PR i aktividat di informashon ku ta surpasá departamento.
Departamento di Prevenshon ta desaroyá, implementá i evaluá maneho den aria di prevenshon inkluyendo konseho tokante di kondishonnan pa pèrmit i plan pa interior i destinashon. E departamento ta kontrolá seguridat kontra kandela i ta duna informashon tokante prevenshon.
Preparatie, Rampenbestrijding en Opleiding ta desaroyá, kordiná e realisashon, yuda implementá i evaluá maneho di preparashon, plannan i proseduranan (manera plannan di kalamidat, edukashon, ehersisio i atake).
E departamento ta organisá i kordiná training den aspekto tékniko di brantwer i den ehersisio grandi. E departamento ta konsehá i sostené e ministerio den asuntu multi- i monodisciplinario i ta manehá e fasilidat pa kombatí desaster.
E departamento Repressie, Onderhoud en Logistiek ta enkargá ku desaroyo, implementashon i evaluashon di maneho den aria di represhon, mantenshon i logístika. E unidatnan di desaster (uitrukeenheden) i e sekshon di mantenshon i logístika ta kai bou di e departamento aki.
Brandweer
Adres: Roodeweg 188
Tel: +5999 4629111
Fax: +5999 4623684


text: Diabierna atardi a drenta informe di un accidente na e pompstation di gasolin na Citgo blvd., mesora a dirigi tanto polis como bombero na e sitio ya cu e pomp tabata bashando gasolin afo. Na yegada di e patruya a bin compronde cu aki ta trata di un accidente unda e chauffeur di un Toyota Rav 4 su chauffeur su pia a slip for di e brake bay riba e trot y a dal tras di un pick-up pusha esaki y a kita bay dal un di e pompnan di gasolin. Mesora e pomp a cuminsa basha gasolin pero un trahador a core stop e pomp di basha gasolin. Mientras e chauffeur mes di susto a core bay laga e auto atras. Na yegada di bombero a basha e foam special riba e gasolin plama pa evita e vapor di e gasolin bira explosivo. Polis a confisca e vehiculo. Despues di un rato e chauffeur a regresa na e sitio.


text:
Unda Mike Eman ta pa defende cuidadanonan di Aruba?
SANTA CRUZ — Fraccion di MEP atraves di medionan social a cuminsa alerta pueblo di Aruba cu Parlamento Hulandes e siman aki ta trata e ley di cambio di color di paspoort. E intencion cu nan tin ta pa apesar cu tur hende cu ta nacionalidad hulandes tin e paspoort cora di Union Europeo, mescos cu tur otro pais den Europa, toch pa duna un color diferente pa esnan cu ta nasi na Aruba, otro color na esnan nasi na Korsow, y otro color na esnan nasi na Sint Maarten.
E meta ta pa di leew bo reconose ki ora un Antiyano o Arubiano ta yegando.
Hopi ta comenta cu esaki ta parse tempo di Hitler, cu di leew e hudiwnan mester a wordo reconosi, y pesey mester a pone un strea na nan panja.
Den e afan di cierto politico hulandes pa sigi discrimina demas paisnan den Reino, awor kier cambia color di pasport pa cada pais. MEP a cuestiona y critica esaki fuertemente den pasado, y a laga sa cu Hulanda lo bolbe scucha e bos di nos pueblo atraves di MEP! Mas alew MEP ta informa cu protesta a bai Hulanda caba.
Pero MEP ta cuestiona tambe unda e ministro presidente di e pais aki ta? Na momento cu su yiunan di tera ta wordo discrimina, insulta, ofendi, unda e supuesto “lider” di e pais aki Mike Eman ta? Cu su cabes scondi bow tera atrobe? Esey ta e lider cu e pais aki merese? Un lider cobarde cu nunca ta defende su yiunan di Hulanda? Pasobra durante e tratamento di e ley di Bosman dos siman pasa, tampoco Mike Eman a duna ningun comentario. El’a djis sinta wanta su yiunan di tera wordo discrimina. Berguensa!
Siman pasa, despues cu politico hulandes Geert Wilders a ofende Marocanonan, tur politico hulandes a condena e expresion ey, pero awor si nan ta cla pa ofende nos Arubianonan. Hulanda berdad ta midi cu dos midi. Acaso Hulanda ta bai cambia e color pa e Turco y Marocanonan tambe, of ta di Arubianonan so?
Y tanten e “lider” di e pais aki ta keda cu su cabes scondi den tera, MEP lo sa di sali na vanguardia di e pueblo aki un biaha mas. Un mensahe cla y raspa a bin padilanti di varios comentario, ta cu mester informa Hulanda cu si berdad kier cambia e color di e paspoort pa Arubianonan, hasi’e color di oro pa asina recorda e hulandesnan di e oro cu nan a horta di Aruba.


text:
WILLEMSTAD - Siman pasa diamars y diaranson un boto di patruya Metal Shark di e punto di sosten di Wardacosta na Aruba, den colaboracion ku unidatnan di avionnan di Wardacosta, a detene dos boto, durante cual un total di casi 500 kg contrabanda a keda confisca. Dos Colombiano, un Venezolano, y dos Arubiano a keda detene dene caso aki. E droga y e sospechosonan a keda entrega na e Unidat contra Crimen Organisa di Cuerpo Polisial di Aruba, ku ta sigui ku investigacion di e casonan.
Ayera Zr.Ms. Groningen, cual ta nabegando pa Wardacosta Caribe Hulandes, a bolbe interesepta un transporte di droga. Esaki a keda hasi? pa medio di coordinacion di e Centro di Operacion Maritimo (MOC) en cooperacion ku e helicopter y avion di Wardacosta. Durante e accion aki mas ku 1000 kg di kontrabanda a keda confisca y a detene cinco Venezolano. E contrabanda y e sospechosonan a keda entrega na Cuerpo Polisial di Corsou, ku lo sigui ku sobra investigacion.
Ku e ultimo accion aki, e conteo di e casonan di Wardacosta a yega na seis den un lapso di tres siman. E total cantidat di peso di e contrabanda ku a confisca durante e seis accion nan aki ta yega na kasi 4000 kilo. E lucha kontra traficacion di droga ta sosede den bon cooperacion ku Wardacosta su partnernan local den cadena hudisial, manera e diferente cuerponan polisial di Corsou y Aruba, BOT K-9 di KIA, Guarda nos Costa, Douana y Servisionan di Imigracion.NOTA: E texto ta scirbi den Papiamento fonetico di Corsou.
ORANJESTAD – Un dia despues cu a raporta e caso tragico di e hoben Daniel Perez-Cujia di 24 cu a hoga den un piscina den fin di siman, e motibo exacto no ta conoci. Tin varios versionan ta circula, unda cu uno ta bisa cu tabata hunga e wega di ken ta keda mas largo bou di awa, mientras cu otro version a bisa cu e hoben a cay, dal su cabez y hoga den e piscina. Autoridad a confisca e curpa pa determina kico por a causa e morto di e hoben aki. NoticiaCla ta manda palabra di condolencia na famianan di e fayecido.
SEROE COLORADO - Diadomingo pa 10.35 central di polis ta wordo notifica di un acidente basta grave den Colorado.Na yegada di patruya ta pidi pa un ambulance y materialwagen cu maximo urgencia mirando cu den un di autonan tin 3 persona cu no ta duna señal di bida y cu tin 4 persona mas gravemente herida.Diferente Ambulance a yega na e sitio y transporta 3 mucha ( 10 luna, 3 aña y 5 aña) y un hende mayor di edad cu maximo urgencia pa hospital. Pa 11.28 Dokter De Cuba a constata morto di: Joanne Carolina Wouters, Aruba 13 oktober 1987
WILLEMSTAD - Mainta tempran di djadumingu 18 di sèptèmber, Sentro di Operashon Marítimo (MOC) di Wardakosta Karibe Hulandes a alertá e barku patruyero tokante un boto sospechoso. Despues di e notifikashon di MOC, Zr.Ms. Groningen a nabegá bai e lokalidat di e boto sospechoso pa interseptá esaki. E avion patruyero Dash di Wardakosta tambe a keda dirigí na e lokalidat pa asistí e barku patruyero.
WILLEMSTAD - Barku di Marina Zr.Ms. Groningen nabegando aktualmente pa Wardakosta Karibe Hulandes, den mainta di 16 se?pte?mber, a intersepta? un transporte di droga di mas o me?nos 1200 kilo di kontrabanda. Esaki ta e di 14 kaptura di droga pa Zr.Ms. Groningen, desde ku e barku patruyero ta nabegando den Karibe desde aprel 2022. Ku e kaptura aki? Wardakosta Karibe Hulandes tin un total di droga di mas o me?nos 10.000 kilo ku a konfiska? den an?a 2022.


text:
Awe corte a trata e caso Sayuri Petronia. Na salida di corte, abogado di Izak Principaal, e sospechoso principal den e caso aki, a informa cu hues kier mira un otro rapport psikiatrico y esey ta pone cu na augustus e caso ta bin bek.
mr. ing. Albert Kock, abogado, a splica cu awe tabatin un decision, esta un tussen vonnis. Aki hues a bisa di ta haya cu e investigacion ta bastante, specialmente pa loke ta trata investigacion di psikiatra. Segun e abogado, hues kier mira un otro rapport di un otro psikiatra. Esey tabata e decision di hues y na augustus atrobe nan mester presenta na corte. Asina ey e hues por mira kico e otro psikiatra ta bay bisa.
mr. Ing. Kock no a premira algo asina y ta algo straño p’e como un sorpresa. Nan no por anticipa nada. Pa hues e rapport psikiatrico no ta completo y e kier mira un otro. E defensa di Principaal ta bay mira kico nan ta bay haya prome cu augustus. Loke tabata conta p’e sospechoso ta 11 aña TBS, pero awo e abogado mes no sa kico lo pasa pero tur cos ta depende ki ley ta bay aplica, esta ley di adulto of di hoben.
E abogado a indica dia cu e incidente a sosode, su cliente tabata hoben, esta 17 aña. Pero e ta completamente diferente ki ley ta aplica. Hopi ta bin dilanti den e caso di Sayuri Petronia, pero loke a pasa e anochi ey ta cu tres hende a bin hunto den e cas cu Principaal ta biba. E cas aki ta bashi y dilanti famia Petronia su cas. Segun mr. ing. Kock, Petronia a crusa caya pa bay cerca Principaal mientras e otro sospechoso tambe a presenta eynan. Pero esun cu a presenta cu e arma di candela tabata Celaire, pone riba mesa y di eynan Sayuri a hunga cu e arma. Despues tabata turno di Principaal y door cu pia di stoel a dobla, el a bay atras y tira accidentalmente.
Pa cobertura mas amplio lesa TREMPAN.COM.


text:
KRALENDIJK — Awe tardi a tuma luga un kandela na un kunuku na kaminda di bai washington park. Na yegada di bombero nan a bin tuma nota ku e kunuku tabata tin kandela ku tabata eskala rapido debi na yerba nan seku. Tabata tin un hòmber di mas ku 90 aña di edad para mei mei den e kandela aki i no por a hasi masha. Mesora kuerpo di bombero a kuminsa paga kandela pa yega mas serka di e hòmber aki i pa segura ku eta sano i salvo. Polis, brandweer i ambulans tabata na e sitio. Ambulans a presenta pa asina hasi un chekeo mediko mirando ku e hòmber tabata para mei mei di huma i kandela, pero su situashon a keda stabil.
Motibu di e kandela aki ta ku e hòmber tin kustumber di kima algun palu i yerba na kunuku pero e biaha aki algu a bai robes i a resulta na e kandela basta grandi aki ku a eskalá rapido. Danki na kuerpo di bombero ku a asisti e hòmber aki rapido i domina e kandela.
FUENTE: LIVE 99 FM


text:
Representacion politico di e islanan den Tweede Kamer lo por elimina falta di comprension
Docente Politicologia Universitario di Universidad di Leiden ta puntra dicon e relacionnan di Reino ta birando mas dificil. “Palabranan bunita riba Reino ta birando mas bashi,” Wouter Veenendaal ta opina. “Relacionnan di Reino ta caracterisa pa un lucha duro di interes. Un posibel solucion ta cu den Parlamento Hulandes lo por tin representantenan di e paisnan di Reino den Caribe, cu ta por controla Gobierno di Reino. Dinamarca ta prueba cu esaki no ta algo cu ta irealistico.”
Wouter Veenendaal a bisa esaki den un opinion skirbi y publica pa e Asociacion Hulanda Aruba (Genootschap Nederland Aruba) den su ultimo ‘newsletter.’ Veenendaal ta investiga e efectonan di grandura di poblacion pa democracia, cu enfoke special riba politica di islanan chikito. Entre 2014 y 2017 el a ehecuta un investigacion riba seis isla cu tabata forma parti di Antias Hulandes pa e KITLV, Koninklijk Instituut voor Taal-, Land- en Volkenkunde.
Veenendaal a mustra cu manera semper e paisnan den Caribe a mira instalacion di Secretario di Estado pa Relacionnan den Reino, Alexandra van Huffelen como un oportunidad pa restaura e relacionnan cu a bira basta afecta. E mesun speranza, sinembargo, tabata existi cada biaha cu ta bin un Secretario di Estado nobo. A pesar di palabranan bunita, e paisnan y Den Haag ta bolbe confronta otro den conflicto. Segun Veenendaal, tin poco indicacion pa spera cu e Relacionnan di Reino e biaha aki si lo cambia y mehora fundamentalmente. “Kico ta haci cu cooperacion y traha hunto den Reino ta asina dificil?” e docente Universitario ta puntra su mes.
Statuut ta contradictorio
Segun Veenendaal, un prome splicacion pa e conflictonan aki ta basa riba Statuut, cu despues di 1954 ta regula e relacionnan den Reino. “Statuut ta inclui un cantidad di contradiccion. Di un banda e ta crea un Reino Hulandes cu cuater pais autonomo, cu ta igual cu otro. Pero di otro banda Statuut a crea cu un di e cuater pais, cu ta Hulanda, ta mucho mas poderoso cu e otronan.”
Gobierno di Reino ta practicamente e Gobierno Hulandes y e unico organo pa control’e ta e Parlamento Hulandes. E ciudadanonan di e paisnan Hulandes den Caribe no tin ningun derecho di voto pa Tweede Kamer y esaki ta contribui na un deficit democratico cu hopi biaha a keda discuti.
“Statuut ta duna Gobierno di Reino e derecho pa tuma medidanan cu mester garantisa democracia, estado di derecho y bon gobernacion den e paisnan autonomo. Y aunke tur pais ta igual y autonomo, den practica ta un pais so cu por interveni unilateralmente den e otro tres pais.
Interpretacion diferente
Statuut ta crea espacio pa diferente interpretacion, Veenendaal a continua. “Gobernantenan di e paisnan den Caribe ta enfatisa autonomia y igualdad di nan paisnan, mientras cu politiconan Hulandes ta enfatisa e funcion di garantia di Reino. Esaki ta ilustra cu no ta necesariamente e structura di Reino ta forma un barera pa cooperacion, sino e interesnan diferente na cada banda di ocean. Politiconan di Hulanda y di e paisnan den Caribe ta eligi pa gruponan cu ta hopi diferente y mester responsabilisa nan mes na nan votadornan. E interes electoral aki ta forma un declaracion importante pa falta di solidaridad y cooperacion den Reino.”
Veenendaal a bisa cu si tira bista na Hulanda, tin un falta di conocemento y desinteres grandi pa Reino. Algun encuestanan Hulandes cu a organisa a mustra cu un gran parti di e poblacion Hulandes lo prefera pa kibra tur relacion cu e islanan.
Laso directo cu Hulanda
E punto di bista aki tabata existi cu Gobierno Hulandes, particularmente durante e decadanan di 70 pa 90 di siglo pasa, cu tabata kier a pusha e islanan pareu den direccion di independencia. Finalmente, lo contrario a sucede. Antias Hulandes a cay for di otro y cada un di e paisnan a haya un laso directo cu Hulanda.
“Awor cu a bira cla cu e paisnan lo keda den Reino, e strategia di Den Haag ta dirigi pa limita mas tanto posibel e posibel desbentahanan di relacionnan di Reino pa Hulanda. Esaki ta nifica cu ta interveni mas hopi y mas asertivo.” Veenendaal ta bisa cu COHO ta un ehempel. “E politiconan Hulandes sa cu nan votadornan en general tin poco sentimento pa Reino y lo no duda pa tuma un postura fuerte contra e paisnan den Caribe.”
Politica polarisa
E situacion den e paisnan Caribense ta net lo contrario, cu particularmente despues di e pandemia di corona ta luchando cu problemanan economico y social grandi. Tur tres pais tin politicanan turbulento y polarisa, Veenendaal ta opina. Politiconan di e paisnan Caribe sa cu hunga e wega contra Hulanda ta traha bon cu nan votadornan y ta kita atencion for di e problemanan riba e islanan. “Como tal, nan lo no duda pa acusa Hulanda di actitud neo-colonial of di purba re-colonisa e islanan. Door di pone e culpa di e problemanan riba Hulanda, gobernantenan riba e islanan den Caribe no mester asumi responsabilidad pa nan actonan, cu ta duna nan un posibilidad mas grandi pa keda reeligi.”
Segun Veenendaal, e actitud aki por splica pakico algun gobernante den Caribe ta bay den accionnan drastico, manera e strike di hamber di Mike Eman, e menasa pa kima militarnan Hulandes cu Clyde van Putten a haci na St. Eustatius of entrega di keho di racismo contra Hulanda na Nacionnan Uni di parti di St. Maarten.
E lucha fuerte di interes
Na cada banda di ocean ta papia regularmente di Reino Hulandes cu palabranan bunita, pero cu pa motibo di e conflictonan repetitivo, ta zona mas bashi. En realidad, Veenendaal ta bisa cu den practica, Relacionnan den Reino ta marca specialmente pa un lucha fuerte di interes, cu entre otro por keda splica pa motibonan di eleccion. Pero e pregunta ta si por cambia e tendencia aki.
Veenendaal ta argumenta cu un solucion por ta cu tin representantenan di Caribe den Tweede Kamer [red. Mike Eman di AVP den pasado a argumenta pa Hulandesnan di e paisnan autonomo den Caribe tambe participa den eleccionnan di Tweede Kamer. Raad van Advies a duna un conseho negativo y e sugerencia no a yega mas leu.]
Dinamarca
Pero Wouter Veenendaal ta kere cu tin ehempel pa mustra cu un posibel participacion di votadonan den e paisnan den Caribe pa eligi representantenan den Tweede Kamer por funcciona.
Dinamarca tambe tin teritorionan ultramar, esta Groenland y Islanan Faeroe. Cada uno ta manda representante pa e Parlamento Danes. “Si traduci esaki na e situacion Hulandes, e lo nifica cu algun asiento fiho den Parlamento (Tweede Kamer) y posiblemente den Senado (Eerste Kamer) lo mester keda reserva pa representantenan di e tres paisnan den Caribe.”
Mirando e diferencia den grandura di poblacion, por papia aki unicamente di algun asiento, cu kizas den aspecto politico lo no pisa hopi, segun Veenendaal. “Pero di otro banda, e lo nifica si cu e stem di e electorado di Caribe lo keda scucha den e debate politico Hulandes y otro partidonan den Parlamento mester relaciona nan mes cu esaki. Mas ainda, ta resulta cu e cuater asientonan di Groenland y di Islanan Faeroe den e Parlamento Danes tin biaha ta crucial pa formacion di coalicion, di forma cu ta duna e representantenan aki poder politico.”
Relacion di Reino mas balansa
Segun Veenendaal, su proposicion pa representacion den Parlamento Hulandes ta un cambio institucional cu por garantisa un miho representacion di e electorado di e paisnan den Caribe den institucionnan di Reino. “Esey lo por ta e miho prome paso pa un Relacion di Reino mas balansa. E cambio aki lo por conduci na un comprension mas grandi di e motivacionnan di e politiconan di e paisnan den Caribe y di Hulanda y por reduci e posturanan contrario existente den e cultura politico.”
Finalmente, Veenendaal ta kere cu presencia di representantenan legislativo di Caribe den Parlamento Hulandes lo produci un comprension mas grandi di y pa e islanan memey di e votadonan Hulandes, cu e momento ey lo keda recorda cada biaha cu Reino Hulandes no ta limita na Europa.


text:
INSTALASHON DIREKTIVA 2022-2023 DI CONCORDIA TOASTMASTERS CLUB
WILLEMSTAD – ConcordiaToastmasters Club a instalá su Direktiva nobo pa aña 2022 -2023, den un esfera trankil i ameno djasabra último.
Den un seremonia dirigí pa MC Bonaiza Finex, Ms1, Miembronan nobo di e Direktiva a keda Instalá pa DTM Silvana Willems-Trinidad.
E Direktiva di Concordia Toastmasters Club di aña 2022-2023 ta konsistí di:
President – TM Armand Hellement
Vice President Education – DTM Mayra Ostiana
Vice President Membership – TM Sonia Rojer
Vice President Public Relations – TM Claudette La Reine-Martina
Secretary – TM Julissa Welvaart-Specht
Treasurer – TM Sahaira Bloem
Sergeant at Arms – TM Valerij Susanna-Fraaij
Immediate Past President – TM Claudette La Reine-Martina
E tema ku a skohe pa e aña 2022-2023 di Concordia Toastmasters Club ta: “Persevere to Excellence” “PERSEVERÁ PA EKSELENSHA”
Concordia Toastmasters Club por bai slow, pero ku Determinashon, Persistensha, Pasenshi i Komprendementu, manera un Morkoi. Pero e sa kon siña, praktiká i avansá ku dos pia riba tera, apesar di momentunan di disturbio i atversidat.
Toastmasters ta un organisashon ku ta trein su Miembronan pa por dirigí palabra den públiko, siña liderato i hopi otro abilidat ku ta hopi útil pa un Miembro personal, den su trabou i organisashonnan ku e ta den.
Den aña 2021-2022, Direktiva i Miembronan a traha HUNTU pa a logra pa di sinku aña den historia di Concordia TMC, e distinshon mas haltu ku un klup di Toastmasters International por optené ku ta “President Distinguished Club”, ku ta un rekonosementu otorgá na un klup di Toastmasters ora e kumpli ku mínimo 9 di e 10 metanan preskribí pa Toastmasters International.
Den e kaso aki Concordia Toastmasters Club a logra.
Concordia Toastmasters Club ta kla pa kuminsá ku su Reunionnan Edukashonal tur prome i di tres djarason di luna. Pues 2 biaha pa luna.
Djarason dia 24 di ougùstùs 2022, nos ta inisiá na Kapel di GGD, Zakito, Mundu Nobo.
Si bo ta interesá di ekipá bo mes ku abilidatnan di por papia den públiko, liderato i komunikashon en general bo por tuma kontakto ku nos Vise Presidente di Miembresia – Sra. Sonia Rojer via e-mail na royaltoasts@gmail.com, muizenberg209@gmail.com.
Toastmasters ta pa abo tambe
TM Valerij Susanna-Fraaij, TM Sahaira Bloem, TM Julissa Welvaart-Specht, TM Claudette La Reine-Martina, TM Sonia Rojer, DTM Mayra Ostiana, Sr. Presidente Armand Hellement.
APESAR DI E DIVERSIDAT, NOS DI CONCORDIA TMC, TIN ALGU EN KOMUN.
KUA EDAT, KUA PREPARASHON, KUA TRABOU, OF KUA KRENSHA, DEN CONCORDIA TMC, BO TA SINTI I MIRA E VIBRASHON HARMONIOSO, PA NOS KRESE HUNTU.
Concordia Toastmasters Club
Vice Presidente Relashonista Públiko
Claudette La Reine-Martina


text:
Arashi – Diaranson atardi pa mas o menos 5:20 informacion a drenta di un caso lamentabel di hogamento na Arashi.
Unidadnan di Motor Unit cerca mesora a bay pa dicho luga y mesora a drenta den accion, door di cuminsa duna CPR ariba e persona.
Mientrastanto ya ambulance tawata algun minuut leu di e sitio.
Na yegada di dos unidad di Ambulance Paramediconan mesora a take over, pero lamentabelmente mucho mas no por a haci.
Na e sitio nos a compronde cu cabayero aki tawata canando ariba beach y a sak den otro. Pues lo no tawata trata di un caso di hogamento.
Aki ta sigui informacio oficial di Vocero Suplente di Cuerpo Policial Sra.Rasmijn:
“Un turista masculino canando banda di lama a sak den otro y hendenan eybanda a pidi ambulance cu urgencia”.
Unidad di motor a jega prome na e sitio y a cuminsa duna cpr te ora ambulance a yega. Lamentablemente nan tampoco por a haci nada mas.
Pa 17:45 Dr Texier ta constata morto di turista homber di nacionalidad Colombiano J.A.P. (69)
E turista a muri di un ataka di curason y no hoga manera a wordo pensa na prome instante.
Sra.Janine Rodriguez di slachtofferhulp tambe a presenta na e sitio, pa duna asistencia na e famia den e momentonan dificil aki.


text:
Control multidisciplinario supermercado
Riba 15 di mei 2019 controladornan di Departamento di Asuntonan Economico y Departamento di Salud publico, acompaña pa agentenan policial di KPA, a haci un control riba supermercadonan den area di Oranjestad. A controla supermercadonan riba cumplimento cu e prijsnan maximo stipula pa gobierno riba productonan di canasta basico, permiso di negoshi, higiena y tambe fecha di vencemento di productonan. Supermercadonan cu no ta cumpli cu reglanan stipula den ley lo ricibi un aviso of te hasta por wordo sera a base di e gravedad constata.
e siguiente productonan ta pertenece na e canasta basico actual pa cual tin prijs maximo stipula pa gobierno: Aros, hariña di maishi, té, koffie, lechi pa baby, azeta pa cushina, lechi en polvo, lechi liquido pa koffie, boonchi corra seco, boonchi lima seco, boonchi preto seco, salmon den awa den bleki, sardine den awa den bleki, tunafish chunk/flaked/grated den awa den bleki, spinashi frozen, mixed vegetables frozen y broccoli frozen.
E lista completo di productonan di canasta basico cu nan prijs maximo vigente ta disponibel riba e website www.deaci.aw y tambe riba e App ‘Control di prijs’. . Cualkier keho of irregularidad por contact Departamento di Asuntonan Economico na 5212400 of via email: info@deaci.aw.Scroll To Top
- Macuto di Compras: 30 september 2022 September 30, 2022
- Guidelines regarding the Business Establishment Ordinance September 23, 2022
- Maximum price list: 17 september 2022 September 23, 2022
- Macuto di Compras: 23 september 2022 September 23, 2022
- Macuto di Compras: 16 september 2022 September 20, 2022
- Maximum price list: 3 september 2022 September 15, 2022


text:
ST. MAARTEN — E selekshon nashonal di Kòrsou kategoria U-15 a klasifiká pa e weganan di kuart final den e CFU U-15 Boy’s championship ku ta tumando lugá na St. Maarten.
Den e promé enkuentro e selekshon di Kòrsou a sali viktorioso kontra di Antigua & Barbuda ku e skor di 4-1. E golnan a keda anotá pa Nathan Bernadina (2x) i Algerick Dorothea (2x).
Despues, Kòrsou a sa di golia St. Vincent & Grenadines ku e skor di 7-0 den e di 2 enkuentro. E 7 golnan a keda anotá pa Nathan Bernadina (2x), Shurendric Fransinet (3x), Angerick Dorothea i Luchently Vrutaal.
Ayera nos selekshon a gana e ekipo anfitrion, St. Maarten, ku e skor di 4-0 i asina klasifiká pa e wega di kuart final ku un total di 9 punto. E golnan di e partido aki a keda anotá pa Shurendric Fransinet, Nathan Barnadina (2x) i Sharrion Pietersz.
E resultado di e 3 partidonan ei a pone ku nos a klasifiká pa e wega di kuart final, invíkto i number 1 den nos pul.
E wega pa kuart final lo ta kontra di Anguilla i tuma lugá awe, 12 di ougùstùs pa 7or di anochi.
Tabla di posishon:
E selekshon nashonal U-15 ta konsistí di un grupo di 16 hungadó ku ta wòrdu dirigí pa Sr. Johannes van Elden ku ta e direktor tékniko di e selekshon aki i Sr. Maikel Hooi ku ta e asistente di e direktor tékniko.
Tambe ta biaha huntu ku e selekshon Sr. Eulogio Leocadia ku ta esun enkargá ku e materialnan i tambe e ta masahista di e selekshon. E hefe di delegashon ku a biaha ku e selekshon ta Sr. Erickson Statie, miembro di direktiva di FFK.


text:
ORANJESTAD - Despues di 2 aña di break, diahuebs awo, dia 11 di augustus, e di 4 edicion di Aruba su ‘Vow Renewal’ lo tuma luga na Eagle Beach, durante bahada di solo. Te cu e momento aki tin 175 pareha registra, e mayoria ta for di Estados Unidos.
Pa prome biaha e ‘Vow Renewal’ lo ta accesibel globalmente via Facebook y Instagram live-stream, pa di e forma aki parehanan por comparti e experiencia unico aki cu nan famia y amistadnan.
Ronella Croes, CEO di A.T.A. a remarca: “Aruba ta contento di por invita parehanan pa ta parti di e tradicion romantico aki na Aruba. Nos ta honra cu parehanan rond mundo a scoge Aruba como e destino pa celebra nan amor.”
Mester bisa cu ta sumamente contento di por conta cu parehanan cu ta casa algun aña y otronan cu hopi aña casa, incluyendo parehanan cu mas di 50 aña casa.
E evento aki ta trece cobertura pa Aruba, particularmente den e segmento di romance, un segmento cu ta ricibi hopi atencion di A.T.A. y socionan den mercado. Ya caba diferente prensa y medionan di comunicacion den diferente mercado a promociona e evento aki.
PALM BEACH – Despues cu DOW a anuncia cu pa dia 23 di september 2022 e rotonde di Palm Beach lo a keda cla completamente, awor esaki ta bira dia 5 di October 2022. NoticiaCla a raporta esaki caba comienso di siman, esta cu e rotonde no a keda cla completo. Pero e motibo no tabata cla. E motibo pa e retraso tabata awacero. “ Pa motibo di awacero contratisa Arubaanse Wegenbouw Maatschappij a pidi pa pospone e fecha y diaranson dia 5 di oktober 2022 habri e rotonde completamente” DOW a bisa diabierna.
ORANJESTAD – Departamento di Salud (DVG) a informa e siman aki cu nan ta introduci vacuna Bivalent como COVID Boostershot pa tur 12+. Segun DVG, epandemia cu mas impacto a haci riba comunidad ta parce di ta tras di lomba y vacunacion sigur a hunga un rol hopi imporante den esaki. Apesar cu casonan di COVID na Aruba actualmente ta bon controla, Aruba mester keda vigila y tene cuenta cu posibel subida den casonan di COVID-19 yegando fin di aña. Esaki diferente profecionalnan ta pensa cu lo por bay pasa, pa cual motibo DVG den colaboracion cu Hulanda a dicidi pa introduci cambio den maneho y cuminsa cu preparacionnan nesesario pa reduci edad di e segundo boostershot di 60 aña pa 12 aña. Y na mes momento cuminsa cu un rond ripititivo di vacunacion pa tur 60+ pa logra e.o. proteha esnan mas vulnerabel y tambe preveni un peso grandi riba nos sistema di cuido medico y seguro di malesa.
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).


text:
Ministerio di Desaroyo Ekonómiko a lansa Business Boost pa promé biaha den 2014. Ehekushon di e programa ta kai bou di responsabilidat di Curaçao Development Institute (CDI). E Ministerio ta pone, pa medio di e inisiativa aki, fondonan disponibel pa permití negoshinan chikí i mediano ku a kaba di lanta òf eksistente risibí coaching i treinen i invertí den aparatonan modèrno, pa asina mehorá nan kompetitividat.
E programa ta diseñá pa yuda krea negoshinan chikí i mediano resistente na Kòrsou. Ta trata akinan di negoshinan ku e mentalidat korekto pa mehorá i inová riba un base kontinuo. No solamente e partisipantenan ta benefisiá. Pa Kòrsou su ekonomia tambe tin un benefisio ya ku e programa ta kontribuí na kresementu di nos ekonomia lokal pa medio di mas eksportashon, ménos importashon i kreashon di kupo di trabou.


text:
E evento, cu hopi hende ta considera manera e Met Gala di Aruba, ta e fiesta anual di gala pa recauda fondo di Kiwanis Club of Aruba. Un evento cu sigur a haci falta den e luna di september, cu door di e pandemia no por a tuma luga manera tur aña. Un fiesta cu a sobresali semper p’e ambiente unico y elegancia, cu ta combina cu e tema di e anochi. E combinacion semper ta perfecto, pa tur hende na e evento aki por a disfruta di un experiencia excepcional. For di e entrada di Renaissance Convention Center, despues ora di drenta paden den e sala ta wordo transforma esplendidamente cu glamour, elegancia y sofisticacion. Pa locual ta e parti di entretenimento, cu tres banda y un DJ, a percura pa pone tur aña un ambiente sin igual.
Home Magazine News Flash #THROWBACK


text:
Management Company
Canadian Bank Note Company, Limited (“CBN”) a wordo contrata pa Lotto pa Deporte na aña 1999 pa Brinda su productonan, experticio y aporte technologico pa yuda moderniza nos loteria nacional. Desde e momento aki CBN a mustra di ta un aliado fuerte den desaroyo di e loteria.
Na 2011, Canadian Bank Note (Aruba) N.V., un subsidario di CBN a wordo pidi pa asumi maneho di Lotto, e loteria di Aruba a cambio di un management & technology fee husto.
CBN ta un operador di loteria cu na e momentonan aki ta opera loteria den 12 diferente pais, pero tambe ta activo den e negoshi di print biyete di banco y documentonan di identidad y seguridad entre otro. Desde 2012, tur aspecto di e loteria manera sorteo, empleadonan di e loteria, marketing y colaboracion cu rebendedor ta cai bao di maneho di CBNA.
CBN y CBNA nan maneho experto, nan uso di technologia modern y nan manera integro di haci negoshi ta un beneficio pa nos loteria nacional. Cu aporte di CBNA su staff 100% local, e loteria a pasa den cambionan grandi desde 2012.
No solamente a aumenta e averahe di ingresonan anual di e loteria cu aproximadamente 10 miyon florin, pero e contribucion netto di e loteria na deporte di Aruba a aumenta substancialmente tambe.


text:
ORANJESTAD, 03 januari 2021. Segun resumen di awe 0 persona a recupera, a registra un total di 32 caso nobo di Covid-19, di cual 31 ta residente y 1 no residente, cantidad total di testnan ehecuta ayera na e diferente localidadnan entre otro laboratorio di hospital, laboratorionan priva y aeropuerto ta 872 test, 'positivity rate' local riba dia di ayera ta 21%).
Activo tin awe 306 caso, cantidad di fayecido relaciona cu Covid-19 ta keda igual, 49.
Hospital ta informa cu tin un total di 13 persona interna di cual 4 ta den Cuido Intensivo y 9 riba unidad general di covid.


text:
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).
PALM BEACH - Un 30 minuut di awacero na Palm Beach diaranson mainta a laga un parti inunda cu e nivel di awa a yena casi na dak di un auto purbando di pasa. Na tur e awa a cay pa 45 minuut straight, y despues di 30 minuut mas of menos cu e tabata cay, e situacion a bira asina. Potret ta cortesia di Arnalda Lampe.


text:
Detenshon den kaso di violashon di lei di droga
KOMUNIKADO DI PRENSA 355 /2022
19 yüli 2022
Detenshon den kaso di violashon di lei di droga
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 19 di yüli 2022 alrededor di 06.00’or, personal di e Divishon di Krímen Organisá di
Kuerpo Polisial Kòrsou a tene un entrada hudisial na un adrès na Mahuma.
E entrada hudisial aki tabata den kuadro di un investigashon penal ku ta kanando relashoná
ku violashon di e lei di droga.
Na e adrès aki a detené e hòmber sospechoso B.J.M. di 27 aña di edat nase na Kòrsou.
Tambe a konfiská un telefòn selular ku ta importante pa e investigashon.
Despues di a presentá e sospechoso dilanti di un fiskal ouksiliar, a ordená su
enkarselamentu pendiente di mas investigashon.